Η Airbnb είναι κοντά στο να υποβάλει αίτημα για αρχική δημόσια προσφορά | Fortunegreece.com\nΈφτασε επιτέλους η ώρα;\nτων Olivia Carville, Crystal Tse & Katie Roof, Bloomberg\nΗ Airbnb σχεδιάζει να υποβάλει αίτημα για είσοδο στη χρηματιστηριακή αγορά τις επόμενες εβδομάδες, ανοίγοντας το δρόμο ώστε οι μετοχές της να αρχίσουν να συναλλάσσονται το τέταρτο τρίμηνο του έτους, σύμφωνα με άτομα που γνωρίζουν το θέμα.\nΗ εταιρεία που εδρεύει στο Σαν Φρανσίσκο ετοιμάζεται να υποβάλει έγγραφα εμπιστευτικά στην Επιτροπή Κεφαλαιαγοράς των ΗΠΑ για μια αρχική δημόσια προσφορά, δήλωσαν στο Bloomberg πηγές, που ζήτησαν να παραμείνουν ανώνυμες. Η πολυαναμενόμενη κίνηση θα αποτελούσε μια γρήγορη επιστροφή σε πορεία ανάκαμψης για την εταιρεία, αφού η πανδημία του κορονοϊού γκρέμισε τον ταξιδιωτικό κλάδο.\nΗ Wall Street Journal ανέφερε νωρίτερα ότι η Airbnb σχεδίαζε να υποβάλει αίτημα αργότερα αυτό το μήνα. Η Airbnb αρνήθηκε να σχολιάσει το θέμα. Τα σχέδια της εταιρείας θα μπορούσαν να αλλάξουν καθώς νέα κρούσματα της νόσου συνεχίζουν να εξαπλώνονται στις ΗΠΑ, ανέφεραν πηγές.\nΗ Airbnb συνεργάζεται με την Morgan Stanley και την Goldman Sachs Group Inc. για την αρχική δημόσια προσφορά της, σύμφωνα με άτομο που γνωρίζει το θέμα. Οι Morgan Stanley και Goldman Sachs αρνήθηκαν να προβούν στο οποιοδήποτε σχόλιο.\nΟ Διευθύνων Σύμβουλος, Brian Chesky, αρχικά ήθελε να προχωρήσει σε μια αρχική δημόσια προσφορά τον Μάρτιο, αλλά τα σχέδιά του χάλασαν από τον Covid-19. Μέχρι τον Απρίλιο, ο Chesky αντιμετώπιζε ακυρώσεις κρατήσεων ύψους 1 δισεκατομμυρίου δολαρίων, είπε σε συνέντευξή του στο Bloomberg TV τον Ιούνιο. Ταξιδιωτικές απαγορεύσεις και lockdown προκάλεσαν μείωση των προγραμματισμένων κρατήσεων κατά περίπου 90% και η Airbnb μείωσε κατά 25% το εργατικό δυναμικό της σε μια προσπάθεια να επιβιώσει.\nΆλλοι ταξιδιωτικοί ιστότοποι, όπως η TripAdvisor Inc. και η Booking Holdings Inc., επίσης επλήγησαν και έπρεπε να καταργήσουν χιλιάδες θέσεις εργασίας.\nΠριν από την πανδημία, η Airbnb προσανατολιζόταν προς μια μη παραδοσιακή είσοδο στις χρηματιστηριακές αγορές. Η εταιρεία σχεδίαζε να ακολουθήσει τα βήματα της Spotify Technology SA και να κάνει άμεση προσφορά, προχωρώντας στη συγκέντρωση νέων χρημάτων με την πώληση μετοχών και επιτρέποντας στους επενδυτές της να διαθέσουν τις μετοχές τους στην αγορά χωρίς να περιμένουν μια περίοδο κλειδώματος.\nΑλλά η αναταραχή που προκλήθηκε από την πανδημία ανάγκασε την Airbnb να συγκεντρώσει 2 δισεκατομμύρια δολάρια σε χρεόγραφα και μετοχικούς τίτλους τον Απρίλιο για να ενισχύσει τα οικονομικά της, μειώνοντας την αποτίμησή της σε 18 δισεκατομμύρια δολάρια από 31 δισεκατομμύρια δολάρια. Ως αποτέλεσμα, η εταιρεία αποφάσισε να ακολουθήσει την παραδοσιακή διαδρομή της αρχικής δημόσιας προσφοράς για να αντλήσει μετρητά για την επιχείρηση, ανέφεραν πηγές.


Γερμανία-Βέλγιο: Η κλιματική αλλαγή έφερε την τραγωδία – Περισσότεροι από 130 νεκροί, 1300 αγνοούμενοι | Anatropi News\nΓερμανία-Βέλγιο: Η κλιματική αλλαγή έφερε την τραγωδία – Περισσότεροι από 130…\nΠερισσότεροι από 130 νεκροί και τουλάχιστον 1.300 αγνοούμενους στα κρατίδια Ρηνανία-Παλατινάτο και Βόρεια Ρηνανία-Βεστφαλία άφησαν πίσω τους οι φονικές πλημμύρες. Στο Βέλγιο οι νεκροί είναι τουλάχιστον 27.\nΑνάλογες εφιαλτικές μέρες είχε ζήσει η Γερμανία το 1962 το διήμερο 16-17 Φεβρουαρίου, προ 59 ετών, όταν θρηνούσε την απώλεια 340 ανθρώπων από την πλημμύρα της Βόρειας Θάλασσας, όπως έχει καταγραφεί στην ιστορία. Ταυτόχρονα, σύμφωνα με τα όσα δίνουν στη δημοσιότητα οι γερμανικές αρχές, οι υλικές ζημιές δεν μπορούν επί της παρούσης να υπολογιστούν.\nΜεγάλες καταστροφές και στο Βέλγιο\nΟι περισσότεροι ειδικοί αποδίδουν την βιβλική καταστροφή σε μεγάλο βαθμό στην υπερθέρμανση του πλανήτη, η οποία προκαλεί ολοένα και συχνότερα ακραία καιρικά φαινόμενα και στη Γερμανία. Σημειώνουν μάλιστα ότι οι μεγάλες πλημμύρες που συνέβαιναν παλαιότερα μια φορά στα 20 χρόνια θα πλήττουν πλέον ανά πέντε χρόνια περιοχές της χώρας.\nΣυγκλονίζουν οι μαρτυρίες των Ελλήνων για τις φονικές πλημμύρες στη Γερμανία\nTags: ΒΕΛΓΙΟ ΓΕΡΜΑΝΙΑ κλιματική αλλαγή πλημμύρες


Συμβουλές για το πώς να παίζετε ρουλέτα\nΗ ρουλέτα είναι πολύ εύκολη στην εκμάθηση. Πολλοί παίκτες δοκιμάζουν την τύχη τους σε αυτόν τον κλασικό τροχό, ελπίζοντας να κερδίσουν πολλά χρήματα. Είναι σημαντικό να καταλάβετε ότι οι πιθανότητες στην ρουλέτα ευνοούν την μπάνκα και θα πρέπει να είστε πολύ τυχεροί για να κερδίσετε μεγάλα ποσά. Παρ’ όλα αυτά υπάρχουν τρόποι να βελτιώσετε την γενική σας εμπειρία.\nΚατανοήστε τα πονταρίσματα\nΠολλοί παίκτες καζίνο κάνουν το λάθος να πέφτουν με τα μούτρα σε παιχνίδια που φαίνονται εύκολα, χωρίς να μάθουν πρώτα για αυτά. Άλλωστε η επιλογή ενός αριθμού και η αναμονή της μπίλιας να πέσει σε αυτόν τον αριθμό δεν φαίνεται να απαιτούν μια προγενέστερη μελέτη. Είναι αλήθεια ότι τα περισσότερα πονταρίσματα στην ρουλέτα έχουν τις ίδιες πιθανότητες αλλά η κατανόηση των πονταρισμάτων μπορεί να βελτίωση την απόλαυση του παιχνιδιού. Ποντάρετε σε ένα μόνο αριθμό και θα κερδίσετε περισσότερα αλλά οι πιθανότητες σας θα είναι ελάχιστες. Αν επιλέξετε ένα πιο γενικό ποντάρισμα σε περισσότερα νούμερα, αυξάνετε τις πιθανότητες νίκης.\nΑν πετύχετε μια ρουλέτα με τους κανόνες Surrender, Partage ή En Prison βρήκατε μια καλή επιλογή. Αυτοί οι κανόνες σας επιτρέπουν να κρατήσετε μέρος του πονταρίσματος σας ή να το μεταφέρετε στο επόμενο ποντάρισμα. Το αντικείμενο αυτών των κανόνων είναι να κάτσει η μπίλια στο μηδέν. Παίζοντας με αυτούς τους κανόνες αυξάνεται δραματικά τις πιθανότητες σας, οπότε αξίζει να αναζητήσετε ένα καζίνο που να τους προσφέρει. Επίσης πρέπει να προσέχετε για κανόνες σχετικούς με το jackpot και τα προοδευτικά παιχνίδια ρουλέτας. Είναι σημαντικό να ελέγχετε πάντα ποια πονταρίσματα σας επιτρέπουν να κερδίσετε το jackpot.\nΠαίξτε με χρήματα bonus\nΒρήκατε ένα καζίνο με μια φανταστική προσφορά καλωσορίσματος και είστε έτοιμοι να τα παίξετε όλα για όλα στην ρουλέτα. Δεν υπάρχει κανένα πρόβλημα να χρησιμοποιήσετε όλα τα χρήματα bonus στην ρουλέτα. Αλλά θα πρέπει να γνωρίζετε όλες τις ειδικές προϋποθέσεις που περικλείουν τα bonus. Η ρουλέτα είναι συχνά ένα από τα παιχνίδια που δεν συμπεριλαμβάνονται στις προϋποθέσεις, οπότε σιγουρευτείτε ότι γνωρίζετε όλες τις λεπτομέρειες των bonus και των προωθητικών ενεργειών πριν αρχίσετε να παίζετε. Μην ξεχνάτε ότι πολλά καζίνο σας αφήνουν να παίζετε ρουλέτα δωρεάν, κάτι που είναι ένας εξαιρετικός τρόπος να κερδίσετε δωρεάν γυρίσματα.\nΣυστήματα στρατηγικής στην ρουλέτα\nΗ ρουλέτα είναι και θα παραμείνει ένα παιχνίδι τύχης. Αυτό σημαίνει ότι δεν μπορείτε ποτέ να προβλέψετε το αποτέλεσμα του επόμενου γυρίσματος. Οι γεννήτριες τυχαίων αριθμών καθιστούν αδύνατη την χρήση στατιστικών για να γνωρίζετε πιο νούμερο θα έρθει. Παρόλο αυτόν τον απλό κανόνα διατίθενται πολλά συστήματα ρουλέτας δωρεάν. Μην επενδύσετε σε ένα σύστημα που σας υπόσχετε να κερδίσετε στην ρουλέτα. Δεν υπάρχει τέτοιο πράγμα. Είναι επίσης σημαντικό να αποφύγετε γενικά στοιχηματικά συστήματα όπως το σύστημα Martingale, τα οποία έχουν σχεδιαστεί μόνο και μόνο για να οδηγήσουν τον παίκτη στο να χάσει ακόμα περισσότερα χρήματα στο καζίνο!


Καλπάζοντας στον άνεμο : CaptainBook.gr - Το πιο ενημερωμένο ηλεκτρονικό βιβλιοπωλείο.\nΣυγγραφέας: Βούλα Ηλιάδου\nΟ νεαρός Νικήτας βρίσκει τυχαία σε κρύπτη μοναστηριού της Μάνης ένα βυζαντινό παιχνίδι. Ρίχνοντας τα ζάρια του παιχνιδιού, ανοίγεται μπροστά του το παρελθόν του τόπου του και ο Νικήτας γίνεται ο αθέατος μάρτυρας της ιστορίας. Καλπάζοντας, κυριολεκτικά, στον άνεμο, ικανοποιεί όχι μόνο την επιθυμία του να ταξιδέψει στο προγονικό παρελθόν, αλλά και να βιώσει μια από εκείνες τις αγάπες που είναι προορισμένες να ζουν αιώνια. Ένα βιβλίο όπου το επικό στοιχείο εναλλάσσεται αρμονικά με το ρομαντισμό, σε ένα γοητευτικό ταξίδι στον ελληνικό ιστορικό χωροχρόνο. Σε μια πλοκή γεμάτη φαντασία, οι ήρωες ξεπηδούν μπροστά μας ολοζώντανοι, για να μας μεταφέρουν στον ιστορικό τους χρόνο και τα ιδεώδη του, με ανάγλυφες περιγραφές και γλαφυρή γλώσσα. "Ένα κύμα ελευθερίας τον πλημμύρισε, γεννώντας του την επιθυμία να πετάξει στο παρελθόν. Η μυστική ζωή των προγόνων του τον καλούσε να γευτεί το αθάνατο νέκταρ της ελληνικής μυσταγωγίας μέσα στο χρόνο. Μια εναγώνια προσμονή τον κυρίεψε και, σαν από γήτεμα, τον συνεπήρε ζάλη γλυκιά, που τον μούδιασε βαθιά, μέχρι τα σπλάχνα του. Ήταν ξύπνιος ή λαγοκοιμισμένος; Δεν ήξερε. Μόνο του φάνηκε, κάποια στιγμή, πως είδε τον άντρα να του γνέφει. Το αίμα του Νικήτα κόχλασε, σαν να ξύπνησαν στο νου του μνήμες αλλοτινής ζωής. Έδωσε ένα σάλτο από ψηλά και βρέθηκε να ταξιδεύει πισωκάπουλα, σφιχταγκαλιάζοντας τη μέση του καβαλάρη με τη μεσαιωνική στολή..." 21χ14 εκ., 573 σελίδες\nISBN: 978-960-14-2759-1\tISBN (10ψήφιο): 960-14-2759-7 Βάρος: 0.857 κιλά\nΒούλα ΗλιάδουΗ Βούλα Ηλιάδου γεννήθηκε και έζησε μέχρι τα πρώτα εφηβικά της χρόνια στον Καμπάνη του Κιλκίς. Μετά τη μετάθεση των δασκάλων γονιών της στη Θεσσαλονίκη, εγκαταστάθηκε μόνιμα εκεί, όπου και ολοκλήρωσε τις γυμνασιακές της σπουδές. Ακολούθησε η φοίτησή της στη Φιλοσοφική Σχολή του ΑΠΘ και, στη συνέχεια, ο διορισμός της στη συμπρωτεύουσα.\nΗ πρώτη εμφάνισή της στην ελληνική πεζογραφία έγινε με το μυθιστόρημά της "Βαθύ κόκκινο σε γαλάζιο φόντο", το 2006. Ακολουθούν: το μυθιστόρημα "Μην ξεχάσεις τη φωνή μου", το 2007, και η συλλογή για παιδιά "Κάτω απ΄ τον ίδιο ουρανό", το 2008.


Στα ύψη και σήμερα η θερμοκρασία - Θα φτάσει τους 37 - Newpost.gr\nΣτα ύψη και σήμερα η θερμοκρασία - Θα φτάσει τους 37 σε πολλές περιοχές\nΣε υψηλά επίπεδα θα είναι και σήμερα η θερμοκρασία σε όλη τη χώρα όμως θα πέσει κατά 2-3 βαθμούς ενώ οι άνεμοι θα πνέουν βόρειοι, 5 με 6 και τοπικά στο Αιγαίο έως 7 μποφόρ.\nΔημοσίευση 21 Ιουνίου 2016, 06:45 / Ανανεώθηκε 21 Ιουνίου 2016, 06:55\nΣε υψηλά επίπεδα θα είναι και σήμερα η θερμοκρασία σε όλη τη χώρα όμως θα πέσει κατά 2-3 βαθμούς ενώ οι άνεμοι θα πνέουν βόρειοι, 5 με 6 και τοπικά στο Αιγαίο έως 7 μποφόρ. Ο καιρός γενικά θα είναι αίθριος και μόνο στα ορεινά της Ηπείρου και της δυτικής Μακεδονίας αναμένονται πρόσκαιρες βροχές τις μεσημβρινές και απογευματινές ώρες.\nΣτην Αττική ο καιρός θα είναι γενικά αίθριος. Οι άνεμοι θα πνέουν βόρειοι 3 με 4 και στα ανατολικά 5 με 6 μποφόρ. Η θερμοκρασία θα κυμανθεί από 24 έως 37 και τοπικά 38 βαθμούς Κελσίου ενώ στις παραθαλάσσιες περιοχές η μέγιστη θα είναι 2 με 4 βαθμούς χαμηλότερη.\nΣτην Θεσσαλονίκη ο καιρός θα είναι γενικά αίθριος, με πρόσκαιρη αύξηση των νεφώσεων τις μεσημβρινές και απογευματινές ώρες. Οι άνεμοι θα πνέουν ασθενείς και βαθμιαία στα ανατολικά του νόμου βορειοανατολικοί 4 με 5 μποφόρ με τάση ενίσχυσης από τις βραδινές ώρες. Η θερμοκρασία θα κυμανθεί από 22 έως 34 βαθμούς.\nΣτη δυτική Μακεδονία θα εκδηλωθούν λίγες νεφώσεις, κατά περιόδους αυξημένες με τοπικές βροχές και πιθανόν σποραδικές καταιγίδες στα ορεινά τις μεσημβρινές και απογευματινές ώρες. Στην υπόλοιπη Μακεδονία και τη Θράκη ο καιρός θα είναι γενικά αίθριος, με πρόσκαιρη αύξηση των νεφώσεων στην κεντρική Μακεδονία τις μεσημβρινές και απογευματινές ώρες. Οι άνεμοι θα πνέουν μεταβλητοί ασθενείς και στα ανατολικά βορειοανατολικοί 3 με 5 και βαθμιαία τοπικά 6 μποφόρ. Η θερμοκρασία θα κυμανθεί από 21 έως 36 και κατά τόπους στην κεντρική Μακεδονία έως 37 βαθμούς Κελσίου.\nΣτα νησιά του ανατολικού Αιγαίου και στα Δωδεκάνησα ο καιρός θα είναι αίθριος. Οι άνεμοι θα πνέουν από βόρειες διευθύνσεις 4 με 6 και στα βόρεια έως 7 μποφόρ. Η θερμοκρασία θα κυμανθεί από 24 έως 37 και τοπικά έως 38 βαθμούς Κελσίου.


Πανικός στο Instagram της Αγγελικής Δαλιάνη - Ποια φωτογραφία της ενόχλησε; Πανικός στο Instagram της Αγγελικής Δαλιάνη - Ποια φωτογραφία της ενόχλησε; | Epirusblog.gr | Ιωάννινα Ήπειρος Ελλάδα\nΠανικός στο Instagram της Αγγελικής Δαλιάνη - Ποια φωτογραφία της ενόχλησε;\nΗ Αγγελική Δαλιάνη ανέβασε στον προσωπικό της λογαριασμό στο Instagram μία φωτογραφία, η οποία ενόχλησε αρκετούς followers της, προκαλώντας έναν μικρό πανικό στο προφίλ της, με αφορμή ένα σχόλιο που έκανε η ηθοποιός.\nΗ Αγγελική Δαλιάνη προκάλεσε λίγο πανικό στο Instagram, μιας και θέλησε να στείλει ένα όμορφο μήνυμα το οποίο ωστόσο δεν της βγήκε σε καλό.\nΣυγκεκριμένα, η ηθοποιός, θέλοντας να παρακινήσει τους διαδικτυακούς της φίλους να μείνουν σπίτι, ανέβασε μία φωτογραφία στην οποία απολαμβάνει τον καφέ της και έγραψε:\n«Με πήρε η χαρά γιατί μόλις ήρθε το καφεδάκι που παρήγγειλα. #Μένουμε _σπίτι και παραγγέλνουμε ό, τι χρειαζόμαστε τηλεφωνικώς από σημεία που μπορούν να μας εξυπηρετήσουν ή από το διαδίκτυο, πάντα τηρώντας τις απαραίτητες προφυλάξεις.\nΜην κάνετε άσκοπες μετακινήσεις, για όλα υπάρχει λύση! Keep calm and stay safe (= μείνετε ήρεμοι και ασφαλείς).\nΗ διαμάχη στο Instagram\nΜε το που ανέβηκε η φωτογραφία, ένας follower έσπευσε να απαντήσει στην Αγγελική Δαλιάνη σχολιάζοντας την απόφασή της να πάρει καφέ απ' έξω.\n«Εσύ κάτσε σπίτι σου άνετα, ενώ αυτός που στο φέρνει είναι ρομπότ» σχολίασε ένας follower στο Instagram, με την ηθοποιό να απαντά με τη σειρά της:\n«Αν δεν βγάλετε λίγο δηλητήριο ακόμα και αυτές τις δύσκολες μέρες για όλους μας δεν μπορείτε!!!! Υπάρχουν άνθρωποι αυτές τις μέρες που για διάφορους πολύ σημαντικούς λόγους, που ίσως εσύ μάλλον με το φτωχό σου το μυαλό να μην μπορείς να καταλάβεις, πρέπει να δουλέψουν… Καλό είναι, λοιπόν, τηρώντας τις προφυλάξεις όπως είπα, να τους στηρίξουμε…».\nΗ ηθοποιός ωστόσο φαίνεται πως δεν πτοείται και περνάει υπέροχες στιγμές τον σύζυγό της στο σπίτι του, ενώ μάλιστα οι δυο τους δε διστάζουν να κάνουν και πλάκες ο ένας στον άλλον!\nshow biz 1349464410935355411


MBFKL - Κωνσταντίνα Πετρίδη - Oreo μπισκότα (χορτοφαγική)\nLeave a Comment on Oreo μπισκότα (χορτοφαγική)\nΣυνταγή για μπισκότα τύπου oreos που θα αρέσουν σε όλους! Φυσικά χωρίς γλουτένη!\nΗ συνταγή και οι φωτογραφίες είναι της αγαπημένης μου Χριστίνας Καραγιαννοπούλου, την οποία ευχαριστώ πολύ θερμά!\n145 γρ αλεύρι ηλιόσπορου ή αμυγδάλου\n130 γρ γλυκαντικό 1:1\n1/2 κ.γ. εσπρέσσο σκόνη\n1/2 κ.γ. guar gum ή xanthan gum, ό,τι έχετε\n1 μεγάλο αυγό 60-65γρ (αν έχετε μόνο μικρά προσθέστε μόνο τον δεύτερο κρόκο)\n20 γρ λάδι καρύδας (να είναι μαλακό αλλά όχι εντελώς υγρό)\n150γρ mascarpone ή άλλο τυρί κρέμα\n50 γρ γλυκαντικό 1:1 (δοκιμάστε, ίσως το θέλετε πιο γλυκό)\nΣε ένα μεγάλο μπολ ανακατεύετε το αυγό με το βούτυρο και το γλυκαντικό.\nΣε ένα μικρότερο μπολ ανακατεύετε τα στέρεα υλικά καλά. Προσθέτετε τα στέρεα υλικά στο μεγάλο μπολ και ανακατεύετε με μια σπάτουλα μέχρι να έχετε ένα ομοιόμορφο κολλώδες ζυμάρι.\nΜοιράζετε το μείγμα στη μέση και απλώνετε σε δύο δόσεις ανάμεσα σε δύο λαδόκολλες με ένα πλάστη στο επιθυμητό πάχος. Αν δεν έχετε μικρό κουπατ με ένα στενό ποτήρι σημαδεύετε τα μπισκότα. Μην προσπαθήσετε να τα ξεχωρίσετε από τη λαδόκολλα. Αυτό σημαίνει πως όταν ψηθούν θα έχετε μπισκότα με κυκλικό σχήμα και με σχήμα αστεριού (το ενδιάμεσο).\nΘέλουν 5-10′ στην κατάψυξη πρώτα για να βγουν ολόκληρα. Ψήνετε σε λαδόκολλα στους 180° για 8-12′ πάνω σε μια λαμαρίνα, ανάλογα και το πάχος που τα κάνατε.\nΘα βγάλουν λίπος, μην περιμένετε να στεγνώσουν για να τα βγάλετε θα έχουν ήδη καεί!\nΤα απλώνετε σε σχάρα να κρυώσουν καλά.\nΧτυπάτε όλα μαζί τα υλικά σε ένα μεγάλο μπολ ώσπου να έχετε ένα αφράτο αποτέλεσμα και με ένα κορνέ ή ένα σκληρό σακουλάκι που έχετε κόψει τις άκρες, απλώνετε πάνω στα κρύα μπισκότα. Θέλουν τουλάχιστον 30′ στο ψυγείο για να σταθούν.\nΑποθηκεύονται σε τάπερ στο ψυγείο για μέρες.\nTags: παιδιά σνακ σοκολάτα χορτοφαγία αυγά αμύγδαλα βούτυρο γλυκό κρέμα κόμμι λάδι καρύδας μπισκότα\nPrevious Entry Κέτο τσουρέκι σαν κανονικό – κάνει και για βασιλόπιτα!\nNext Entry Low carb twix!


Τι λέει στον Λούη Πατσαλίδη και πότε πρόκειται να συναντηθούν;\n03 ΜΑΡΤΙΟΥ 22 - 09:18\nΚαλεσμένοι στο Louis Night Show θα βρεθούν ο Μαυρίκιος Μαυρικίου και η αγαπημένη του Ιλάειρα. Το ζεύγος που απασχολεί ιδιαίτερα την επικαιρότητα, αλλά και την σάτιρα του Λουή τους τελευταίους μήνες, έρχεται να συναντήσει τον γνωστό παρουσιαστή στο πλατό της εκπομπής του.\nΟ Λούης και η ομάδα του μάλιστα, θα τους «προετοιμάσουν» για τον γάμο τους. Τι σημαίνει αυτό; Το μόνο που μπορούμε να σας αποκαλύψουμε προς το παρών, είναι ότι ο Μαυρίκιος και η Ιλάειρα θα κάνουν “πρόβα” μαζί με τον Λούη τα παραδοσιακά κυπριακά αλλάματα και ζώματα στο πλατό της εκπομπής!\nΠριν καταφθάσει μάλιστα στην Κύπρο, ο Μαυρίκιος έστειλε το μήνυμα του μέσο βίντεο στον Λούη!\nΗ επική συνάντηση θα πραγματοποιηθεί την Τρίτη 8 Μαρτίου 2022, στο Σατιρικό Θέατρο και αν θες μπορείς να είσαι και εσύ παρών! Μπορείς να κρατήσεις την θέση σου εδώ.\nΜαυρίκιος Μαυρικίου-Ιλάειρα Ζήση: Σε ποιο show υπάρχει η πιθανότητα να τους δούμε;


Τι σημαίνει "δεν είμαι έτοιμος για σχέση"? | Empisteutiko.gr\nΣήμερα 25 Ιανουαρίου 2021 05:58 Καιρός Ζώδια Σαν Σήμερα\nΙαν 18, 2015 Lifestyle\nΌλοι το έχουμε ακούσει αυτό κάποια στιγμή ή το έχουμε πει. Εντάξει, όταν το λέμε ξέρουμε τι θέλουμε να πούμε πίσω από αυτή τη φράση, τι μπορεί όμως να σημαίνει όταν σου το λέει κάποιος άλλος ενώ (φαινομενικά) περνάτε καλά και όλα είναι τέλεια?\nΑς τα πιάσουμε από την αρχή. Δέχομαι το ότι μπορεί να έχεις βγει πρόσφατα από μία σχέση που δεν ήταν απαραίτητα μεγάλη αλλά σημαντική για εσένα. Και μεγάλη σχέση να ήταν, αν σε πειράζει μόνο το πόσο κράτησε, τότε πρέπει να κοιτάξεις μήπως σε πείραξε η διατάραξη της «ρουτίνας» σου και όχι τα αισθήματα που είχες για αυτό το άτομο.\nΤραβιέσαι με κάποιον/α για κανένα δίμηνο, βγαίνετε για καφέ σαν δύο φιλαράκια, μιλάτε αρκετά συχνά μέσα στη βδομάδα (κυρίως για να κανονίσετε την επόμενη συνάντηση) και μιλάτε ανοιχτά για το ποιος/α θα θέλατε να είναι το επόμενο «θύμα» σας. Όλα κομπλέ.\nΈχει πολλή μεγάλη διαφορά αυτό που θα αναφέρω παρακάτω. Τραβιέσαι με κάποιον/α για κανένα δίμηνο, βγαίνετε για καφέ σαν δύο φιλαράκια, μιλάτε αρκετά συχνά μέσα στη βδομάδα (κυρίως για να κανονίσετε την επόμενη συνάντηση) και μιλάτε ανοιχτά για το ποιος/α θα θέλατε να είναι το επόμενο «θύμα» σας. Όλα κομπλέ. Αυτού του είδους η σχέση δεν είναι τίποτα παραπάνω από fuck buddies. Δεν έχετε κανένα είδος δέσμευσης ή ζήλιας και το μόνο που σας τραβάει είναι το σεξ. Δεν είναι κακό από τη στιγμή που δεν θέλετε τίποτα άλλο.\nΌταν όμως στο δίμηνο που τραβιέστε βγαίνετε για καφέ με φίλους ζευγάρια, το βράδυ για ποτό, μιλάτε μέσα στη μέρα, έχετε ήδη βγάλει υποκοριστικά και ψευδώνυμα ο ένας για τον άλλο, αυτό εγώ το λέω σχέση. Αν ο ένας από τους δύο δεν ξέρει τι θέλει και την έχει «βρει» με μία «σχέση» που του τα προσφέρει όλα εκτός από την ταμπέλα, τότε κρίμα για εσένα που κάθεσαι και κάνεις όνειρα (λέμε τώρα).\nΑν δεν θέλεις σχέση, μην συμπεριφέρεσαι σαν να θέλεις.\nΠρόσφατα βρήκα ένα quote που έλεγε «Δεν είναι ότι δεν θέλει σχέση, δεν θέλει σχέση μαζί σου». Νομίζω ότι είναι λίγο σκληρό αυτό. Πόσες φορές έχουμε ακούσει να το λένε ότι δεν θέλουν σχέση και μετά οι φίλες μας να κλαίγονται και να ψάχνουν τον λόγο. «Δεν είμαι έτοιμος για σχέση», «Δεν μπορώ να δω σοβαρά καμία αυτόν τον καιρό» και άλλες τέτοιες μπούρδες. Αν δεν θέλεις σχέση, μην συμπεριφέρεσαι σαν να θέλεις. Πλέον έχουμε καταλάβει ότι αυτή η φράση κατα βάθος σημαίνει «Μην αρχίσεις τις μαλακίες περί σχέσης, εγώ να πηδάω έναν σίγουρο/μία σίγουρη θέλω που να μη μου πρίζει τα @@». Χμ. αυτό μπορεί να γυρίσει και εναντίων σας, άνδρες και γυναίκες, να το ξέρετε. Με το να βρεις ένα τέτοιο άτομο που να μην σε πρίζει για να βγείτε, να σε παίρνει τηλέφωνο μόνο όταν το πρόγραμμα του/της είναι κενό, να ανήκετε (γιατί όχι) στην ίδια παρέα και να είστε όλη μέρα και νύχτα μαζί έξω χωρίς καμία περαιτέρω δέσμευση, στο τέλος θα θέλεις όχι κάτι παραπάνω από αυτόν/ή, αλλά όλα. Θα σκέφτεσαι το που είναι, γιατί φλερτάρει με τον μπάρμαν/τη σερβιτόρα, ποιος είναι αυτός που τράβηξε από το χέρι στις τουαλέτες, γιατί βγαίνει για ψώνια με την πρώην του κολλητού σου. Αν φτάσεις σε αυτό το σημείο σκέψου πως πρώτος/η εσύ δεν ήθελες σχέση και πως κάνει ότι έκανε και πριν, απλώς τώρα εσύ είσαι αυτός/ή που ενοχλείται. Όρμα!\nΣαν Σήμερα Δευτέρα 19/01 Τσίπρας: Επαναφορά του αφορολόγητου στα 12.000 ευρώ\nΜπορεί το ψωμί μερικών ημερών ή ακόμα και αυτό της προηγούμενης να σας κάνει να αδιαφορείτε στη θέα του (και...


ΠΑΝΑΙΓΕΙΡΑΤΙΚΟΣ: Μαΐου 2011\nΗ προετοιμασία του Παναιγειρατικού ενόψει της έναρξης των Play-off αποκτά εντατικούς ρυθμούς. Σήμερα το απόγευμα στις 19:00 οι "μελανόλευκοι" θα αντιμετωπίσουν random ομάδα στα καινούργια γήπεδα του Eleonas FC "Μακρυγιάννης" στου Ρέντη.\nΗ πρόκριση στους "8" θεωρείτο σχεδόν αυτονόητο από το μεγαλύτερο μέρος του φίλαθλου κόσμου στην αρχή της φετινής σεζόν, αυτό όμως δεν είναι αρκετό για να μην αναφερθεί ότι ο Παναιγειρατικός έχει πετύχει ένα σημαντικό επίτευγμα, για το οποίο οι παίκτες είναι άξιοι συγχαρητηρίων. Ο Παναιγειρατικός προκρίνεται για τρίτη φορά στη φάση των "8" στην τρίτη του συμμετοχή στο πρωτάθλημα.\nΟ Παναιγειρατικός αποκλείστηκε το 2009 από τους Bullet, το 2010 έστειλε στο... σπίτι τούς Deep Purple και τώρα θα τεθεί αντιμέτωπος με τη Χιονάτη. Ποιο θα είναι άραγε το αποτέλεσμα αυτή τη φορά;\nΣίγουρα όχι το φινάλε που ονειρεύονταν οι παίκτες του Παναιγειρατικού, αλλά μία ήττα που δεν κοστίζει τίποτα. Η "Μαύρη Αρμάδα" ηττήθηκε απόψε στο "Γήπεδο 1" από τον Κεραυνό με σκορ 3-5, παρά το γεγονός ότι οι "μελανόλευκοι" βρέθηκαν στις αρχές του β' μέρους να προηγούνται με 3-1.\nΟι παίκτες της ομάδας μας δικαιολογημένα τα βάζουν με την τύχη, η οποία τους γύρισε την πλάτη σε πολλές περιπτώσεις όπως τα τρία δοκάρια των Ντοά, Ερμείδη και Πάτση. Αρκετές απειλητικές καταστάσεις κυρίως με πρωταγωνιστή τον δεύτερο αλλά δίχως ουσία.\nΟ ΑΟΠ προηγήθηκε νωρίς με σκορ 2-0 χάρη σε ατομική προσπάθεια και πλασέ του Χάρη Ερμείδη και σε κεφαλιά του Γιώργου Ντοά. Οι αντίπαλοι αντέδρασαν άμεσα και πέτυχαν το 2-1 έπειτα από φάση διαρκείας στην αντίπαλη περιοχή, σκορ με το οποίο οι δύο ομάδες οδηγήθηκαν στα αποδυτήρια.\nΣτο β' μέρος ο Χάρης Ερμείδης ήταν και πάλι στη σωστή θέση για να ανεβάσει τον δείκτη του σκορ στο 3-1. Από κει και πέρα ο Παναιγειρατικός έχασε αμέτρητες ευκαιρίες για να διευρύνει το προβάδισμά του, οι παίκτες έριξαν ρυθμό ενόψει play-off, ενώ δικαιολογημένα διαμαρτύρονται για χέρι αντιπάλου εντός περιοχής σε σουτ του Λάμπρου. Οι αντίπαλοι ξέσπασαν μέσα σε ένα δεκάλεπτο και κατάφεραν να πάρουν το παιχνίδι με εντυπωσιακό τρόπο πετυχαίνοντας τέσσερα γκολ και κερδίζοντας με 3-5.\nΗ λήξη βρήκε δυσαρεστημένους τους παίκτες από το αποτέλεσμα κι εκνευρισμένους παράλληλα για την ατυχία που τους καταδίωκε για ακόμη ένα παιχνίδι.\nΤο γεγονός της βραδιάς πάντως έχει να κάνει με την επιστροφή του Διονύση Μάντζου κάτω από τα δοκάρια του Παναιγειρατικού με την γνώριμη πράσινη φανέλα με το νούμερο 1.\nΓια τον Παναιγειρατικό αγωνίστηκαν οι: Διον. Μάντζος, Ντοάς, Πάτσης, Μ. Μάντζος, Λάμπρου, Δημ. Μάντζος (c), Τσιμπούρης, Ερμείδης, Πατερομιχελάκης.\nΤα γκολ του ΑΟΠ πέτυχαν οι: Ερμείδης (2), Ντοάς\nΜπορεί ο Κεραυνός να έχει θέση στην ουρά της βαθμολογίας, μπορεί ο Παναιγειρατικός να τον φιλοδώρησε με 9 γκολ στον αγώνα του α' γύρου, ωστόσο αποτελέσματα σαν τη νίκη με 2-3 έναντι της Ατλέτικο Πετραλώνων μόνο απαρατήρητα δεν πρέπει να περάσουν.\nΟ Κεραυνός αποτελεί στατιστικά μία από τις χειρότερες ομάδες του πρωταθλήματος, ωστόσο η εικόνα των παικτών του στο γήπεδο τον καθιστά έναν υπολογίσιμο αντίπαλο, που χρήζει ιδιαίτερης προσοχής.\nΌχι τόσο αδιάφορο για τον "Παπ"\nΤο ματς υπενθυμίζεται πως είναι αδιάφορο βαθμολογικά για τον Παναιγειρατικό, ωστόσο ο Πέτρος Παπανικολάου "έκρουσε το καμπανάκι" στους ποδοσφαιριστές του και τους συνέστησε σοβαρότητα, ώστε να πάρουν τη νίκη. "Δεν παίζουμε με ομάδα της πλάκας", δήλωσε, τονίζοντας επανειλημμένα τους κινδύνους που κρύβει το ματς και θέλει να αποθαρρύνει τους παίκτες από τυχόν νοοτροπία της... προπόνησης.\nΑυτό βέβαια δε σημαίνει ότι ο Αιγαλεώτης προπονητής δε θα προχωρήσει σε κάποιες δοκιμές τακτικής και προσώπων καθώς και στην ξεκούραση και προφύλαξη βασικών ποδοσφαιριστών με πολλά παιχνίδια στα πόδια τους ενόψει play-off.\nΕπιστροφή για τους "μικρούς"\nΜε κεκτημένη ταχύτητα από τις Πανελλαδικές εξετάσεις, ο Μάριος Μάντζος κι ο Φαίδων Πατερομιχελάκης μπορούν απόψε να πανηγυρίσουν την οριστική επάνοδό τους στην ενεργό δράση.\nΤο παιχνίδι με την Ντεφορμέ, στο οποίο σκόραρε, στις 15 Απριλίου ήταν το τελευταίο του Φαίδωνα, ενώ στις 29 Απριλίου κόντρα στους Virus αγωνίστηκε για τελευταία φορά ο Μάριος Μάντζος.\nΟ Πέτρος Παπανικολάου αναμένεται να δώσει αρκετό χρόνο συμμετοχής και στους δύο, ούτως ώστε να προετοιμαστούν κατάλληλα για τα play-off που ακολουθούν αμέσως μετά.\nΚαι πάλι εκτός ο Κρεκούκιας\nΓια ακόμη μία Παρασκευή οι επαγγελματικές υποχρεώσεις στέκονται τροχοπέδη στη συμμετοχή του σε αγώνα του Παναιγειρατικού. Ο "ναύαρχος" ήλπιζε στην αρχή της εβδομάδας ότι θα καταφέρει να τεθεί στη διάθεση του Πέτρου Παπανικολάου, κάτι το οποίο ωστόσο διέψευσε η ίδια η πραγματικότητα. Ο Φίλιππος Κρεκούκιας λοιπόν εκτός αποστολής.\nΜετά από τις τρεις συνεχόμενες νίκες επί των Virus, Χέις Εν Χίντινγκ και Κουτσών Αλόγων και την κατάληψη της 6ης θέσης, ο Παναιγειρατικός αντιμετωπίζει αύριο τον ουραγό Κεραυνό σε ένα αδιάφορο βαθμολογικά παιχνίδι. Το ματς αυτό θα κλείσει την αυλαία της κανονικής περιόδου του πρωταθλήματος και θα σηματοδοτήσει τη μετάβαση στη φάση των play-off.\nΟ αγώνας μεταξύ Παναιγειρατικού και Κεραυνού θα ξεκινήσει αύριο 27/05 και ώρα 22:00.\nΤο γήπεδο όπου θα διεξαχθεί το ματς αναμένεται να γίνει γνωστό λίγες ώρες πριν τη σέντρα.\nΟι άνθρωποι του Παναιγειρατικού τον γνώρισαν από τα ουκ ολίγα φιλικά της ομάδας μας με τους Φίλους Τσιμπούρη. Φορώντας μία φανέλα του Κριστιάνο Ρονάλντο της Ρεάλ Μαδρίτης, έκανε πολλές περίτεχνες ενέργειες και πέτυχε αρκετά γκολ με αποτέλεσμα να "τραβήξει" τα βλέμματα των Αιγειρατών. Όταν ο ΑΟΠ βρέθηκε στο αποκορύφωμα της κρίσης του και ήταν ένα βήμα από την παραίτηση, ο Χάρης Ερμείδης πήρε τον δρόμο που χάραξε ο Τάκης Φιριππής το περασμένο καλοκαίρι κι έδωσε ώθηση και πίστη στους "μελανόλευκους". Από τον Φεβρουάριο αγωνίζεται με τη φανέλα του Παναιγειρατικού και αποδεικνύεται τη σήμερον ημέρα ως μία από τις κορυφαίες μετεγγραφές στην ιστορία του ΑΟΠ.\nΤο ιστορικό της μεταγραφής\nΤο σφύριγμα της λήξης ακούγεται στο "Γήπεδο 2" στις 21 Ιανουαρίου. Τα Κουτσά Άλογα έστειλαν τον Παναιγειρατικό από τον παράδεισο στην κόλαση του 4-5. Κεφάλια κατεβασμένα, μάτια δακρυσμένα, δράμα! Η... "κάτω βόλτα" δεν έχει τέλος και οι άνθρωποι του ΑΟΠ σκέφτονται σοβαρά το ενδεχόμενο παραίτησης από το πρωτάθλημα. Ο Κώστας Πάτσης επιμένει: "Μία μεταγραφή και είμαστε 'ντάξει". Τα λόγια του ακούγονται αστεία εκείνη την ώρα.\nΕν τέλει όμως, μετά από πολλές συζητήσεις, οι παίκτες της ομάδας αποφασίζουν παρέα με τον Πέτρο Παπανικολάου να παλέψουν μέχρι τέλους παρά τη σωρεία προβλημάτων, ενώ προκρίνεται και η ανάγκη απόκτησης ενός επιθετικού με έφεση στο σκοράρισμα, που αποτέλεσε μεγάλο πρόβλημα για τον ΑΟΠ του α' γύρου.\nΟ Κώστας Πάτσης αποκαλύπτει στο κρίσιμο meeting ότι ο Χάρης Ερμείδης θα ήταν θετικός στο να παίξει με τη φανέλα του Παναιγειρατικού. Ο Πέτρος Παπανικολάου είχε μόνο καλά να θυμάται από τις επιδόσεις του στα φιλικά, το ίδιο και οι παίκτες του ΑΟΠ. Ο "ναύαρχος" Φίλιππος Κρεκούκιας μεσολαβεί και αποσπά το "ναι" από τον Ερμείδη, που επρόκειτο να δοκιμαστεί στο επόμενο επίσημο ματς.\nΣτις 5 Φεβρουαρίου στο "Γήπεδο 3" ο Παναιγειρατικός αντιμετώπισε τα Τσεκούρια, που εκείνη την περίοδο βρίσκονταν σε μεγάλη φόρμα και φιγούραραν στην 4η θέση του βαθμολογικού πίνακα. Το τελικό 2-2 άφησε ικανοποιημένους τους ανθρώπους του συλλόγου, αφού εκτός του βαθμού της ισοπαλίας και της παλικαρίσιας εμφάνισης, ο Χάρης Ερμείδης άφησε άριστες εντυπώσεις, ενώ έκανε και αυτό που ξέρει πολύ καλύτερα από το οτιδήποτε. Σκόραρε.\nΑιγειράτης και με τη βούλα\nΚάτι παραπάνω από ευχαριστημένος με την απόδοση του Ερμείδη ήταν ο Πέτρος Παπανικολάου, ο οποίος έδωσε αμέσως το σύνθημα για την επικύρωση της μετεγγραφής του παίκτη στον ΑΟΠ. Πράγματι στις 17 Φεβρουαρίου η διοίκηση του συλλόγου εξέδωσε επίσημη ανακοίνωση, με την οποία ο "Ermidao" έγινε παίκτης της ομάδας μας.\nΗ αξέχαστη θυσία\nΣτο α' ημίχρονο του ντέρμπυ με την Ατλέτικο Πετραλώνων στις 11 Φεβρουαρίου (1-1), ο Χάρης Ερμείδης δέχεται δολοφονική κλωτσιά από τον αντίπαλο αμυντικό στην ποδοκνημική και σωριάζεται στον αγωνιστικό χώρο του "Γηπέδου 3". Ο γιατρός της διοργάνωσης έκανε λόγο ακόμη και για την πιθανότητα κατάγματος. Ο Ερμείδης βγαίνει εκτός αγωνιστικού χώρου σφαδάζοντας από τους πόνους, ωστόσο λίγο αργότερα ζητά από τον Πέτρο Παπανικολάου να ξαναμπει. Ο coach αμήχανος αναρωτιέται τι είναι σωστό να κάνει, αλλά η επιθυμία του Χάρη τον επέστρεψε και πάλι στον αγωνιστικό χώρο. Όλοι στον πάγκο κρατούσαν το κεφάλι τους και τρόμαζαν μόλις έβλεπαν τον 24χρονο στράικερ να διεκδικεί την μπάλα. Ήταν μία αληθινή θυσία, που συγκίνησε τους πάντες και σίγουρα θα μείνει αξέχαστη.\nΤα "καμώματα" του Χάρη\nΜ' αυτά και μ' αυτά, μετά από 11 συμμετοχές με τη φανέλα του ΑΟΠ, ο Χάρης Ερμείδης έχει ήδη πετύχει 13 γκολ. Έχει σημαδέψει 4 (!) φορές το δοκάρι, είναι ο πρώτος του ΑΟΠ που ευστόχησε σε πέναλτυ στα γήπεδα της Αθήνας, ενώ έχει αντικρίσει την κόκκινη κάρτα μία φορά.\nΟ ίδιος είπε σε συμπαίκτη του: "Θέλω να βάζω 6 γκολ σε κάθε ματς. Μπορώ;"\nΤι λένε οι συμπαίκτες του γι' αυτόν\nΔημήτρης Μάντζος: "Ο Χάρης πέρα από εξαιρετικός ποδοσφαιριστής είναι και πολύ καλό παιδί. Δεν άργησε καθόλου να μπει στην παρέα του ΑΟΠ και όλα τα μέλη της ομάδας έχουν μόνο καλά λόγια να πουν για τον χαρακτήρα του. Αν υπάρχει ένα κριτήριο για να γίνει κανείς κομμάτι αυτής της ομάδας είναι να είναι σωστός σαν άνθρωπος κι ο Ερμείδης πληροί και με το παραπάνω αυτήν την προϋπόθεση. Όσο για την ποδοσφαιρική του αξία τι μπορώ να πω; Οι αριθμοί μιλούν από μόνοι τους. Με την προσθήκη του Χάρη η "περιστεριώτικη παροικία" του Παναιγειρατικού αποκτά τον νέο της ήρωα και η ομάδα παράγει περισσότερο θέαμα και εντυπωσιακά παραγωγικό ποδόσφαιρο".\nΦίλιππος Κρεκούκιας: "Βρήκαμε στο πρόσωπο του Χάρη καλό, γρήγορο και τεχνίτη επιθετικό. Μας έλειπε ένας τέτοιος παίκτης. Με αυτόν στην ομάδα, ανεβήκαμε επίπεδο".\nΜάριος Μάντζος: "Ο παίκτης από τη Δράμα, που μας έσωσε από το δράμα. Είναι μεγάλος παίκτης, μα κυρίως εξαιρετικό παιδί. Τον λατρεύω".\nΒάσανα τέλος για τους Μάριο Μάντζο, Φαίδωνα Πατερομιχελάκη και Νίκο Μουτάφη. Οι τρεις ποδοσφαιριστές του Παναιγειρατικού, μετά από σκληρό αγώνα περίπου 11 μηνών, μπορούν από σήμερα το πρωί να απολαμβάνουν το τέλος των Πανελλαδικών εξετάσεων. Οι "μικροί" του ΑΟΠ, εμφανώς ανακουφισμένοι, στρέφουν το ενδιαφέρον τους σαφώς στην ξεκούρασή τους αλλά και στην επιστροφή τους για τα καλά στην ενεργό δράση με τη φανέλα της "Μαύρης Αρμάδας".\nΕυχή όλων είναι οι τρεις νεαροί να έχουν καλά αποτελέσματα, τα οποία αναμένεται να ανακοινωθούν στα μέσα Ιουνίου.\nΝίκος Μουτάφης: "Επιτέλους λευτεριά"\nΜάριος Μάντζος: "Ανακούφιση. Τίποτε άλλο"\nΚανονικά η αποστολή του ΑΟΠ στο Ρέντη (13/5, 22:00)\nΎστερα από νέα τηλεφωνική επικοινωνία των ανθρώπων του Παναιγειρατικού με τον Ελαιώνα διευκρινίστηκε ότι η έγκαιρη εμφάνιση της ομάδας του ΑΟΠ στο αυριανό ραντεβού με τη Λαχαναγορά είναι απαραίτητη προκειμένου οι δυο βαθμνοί της νίκης να πιστωθούν στη "Μαύρη Αρμάδα". Και τούτο παρά τη δεδομένη απουσία των αυριανών αντιπάλων μετά την τελεσίδικη αποβολή τους από τη διοργάνωση. Αντί του επίσημου αγώνα, οι Αιγειράτες θα αντιμετωπίσουν σε φιλικό αγώνα ομάδα τυχαίας επιλογής (random match). Υπενθυμίζεται ότι η σέντρα στο αυριανό ματς έχει προγραμματισθεί για τις 22:00.\nΤο πιο ξεκούραστο "δίποντο" της περιόδου αναμένεται να προσθέσουν αύριο βράδυ στο λογαριασμό τους οι "Φρουροί της Αχαΐας". Κατόπιν συνεννόησης της διοργανώτριας αρχής του Πρωταθλήματος του Ελαιώνα με τους ανθρώπους του ΑΟΠ, η προγραμματισμένη για την Παρασκευή 13/5 (22:00) αναμέτρηση δεν θα διεξαχθεί απέναντι στον ουραγό Κεραυνό αλλά κόντρα στην ομάδα της Λαχαναγοράς. Ως γνωστόν, όμως, οι "λαχαναγορίτες" έχουν έδω και τρεις εβδομάδες αποβληθεί απο τη Λίγκα, λόγω επαβειλημμένης ανάρμοστης συμπεριφοράς, ακολουθώντας την τύχη της υπότροπης Ατλέτικο Πετραλώνων. Έκτοτε και μέχρι το τέλος του πρωταθλήματος όλα τα ματς της Λαχαναγοράς κατακυρώνονται με σκορ 5-0 άνευ αγώνος στους αντιπάλους τους. Κατά συνέπεια, οι παίκτες του Παναιγειρατικού δεν είναι υποχρεωμένοι να κατέβουν καν μέχρι το Ρέντη για να πιστωθούν τους υπερπολύτιμους βαθμούς της νίκης.\nΟι φετινές Πανελλήνιες Εξετάσεις για την εισαγωγή των μαθητών στα ΑΕΙ και τα ΤΕΙ της χώρας μας έχουν, για άλλη μία χρονιά, έντονο "μελανόλευκο" χρώμα. Ο Μάριος Μάντζος, ο Φαίδων Πατερομιχελάκης και ο Νίκος Μουτάφης αφήνουν το ποδοσφαιρικό γήπεδο και ρίχνονται στην πρώτη σπουδαία "μάχη" της επιστημονικής και επαγγελματικής σταδιοδρομίας τους. Οι τρεις άσοι της Αρμάδας θα συμμετάσχουν από αύριο και μέχρι τις 23/5 στους διαγωνισμούς για την εισαγωγή τους στην ανώτατη εκπαίδευση, στο αποκορύφωμα μιας εξαιρετικά απαιτητικής σχολικής περιόδου.\nΗ αθλητική οικογένεια του Παναιγειρατικού εύχεται ολόψυχα στους νεαρούς ποδοσφαιριστές της καλή επιτυχία και καλό κουράγιο!\nΚόντρα σε προγνωστικά και προβλέψεις, απέναντι σε μια ομάδα που πολλοί προεξοφλούν ως Πρωταθλήτρια του Ομίλου, ο Παναιγειρατικός κατάφερε (για άλλη μία φορά) να βγάλει στο γήπεδο τα χαρακτηριστικά που τον έκαναν γνωστό σε κάθε αντίπαλο και τον οδήγησαν στην περσινή πορεία μέχρι τον τελικό: πάθος, αγωνιστικό θράσος, άγνοια κινδύνου, αδιαφορία για τη δυναμικότητα του αντιπάλου. Με δυο λέξεις, ποδοσφαιρική "μαγκιά"!\nΤο αποτέλεσμα του γηπέδου 2 έκανε τον... γύρο του Ελαιώνα και σκόρπισε χαμόγελα αλλά και... προβληματισμό: Παναιγειρατικός - Χέις εν Χίντινκ 5-1, ή με άλλα λόγια, "Η επιστροφή της Μαύρης Αρμάδας"...\n"Διαβασμένοι" στη μάχη\nΤο άψογο στήσιμο της ομάδας από τον coach Παπανικολάου ήταν το... γκολ από τα αποδυτήρια για τους "μελανόλευκους". Με τρία αμυντικά χαφ (Μάντζος-Τσιμπούρης-Κρεκούκιας) και μοναδικό προωθημένο τον Ερμείδη ο Αιγαλεώτης τεχνικός δημιούργησε μια αριστοτεχνική "παγίδα" για τους "μπλε" που παρουσιάζουν την πιο αποτελεσματική επίθεση του Ομίλου. Η καλοδουλεμένη αμυντική μηχανή του ΑΟΠ, παρά την απουσία του φυσικού της ηγέτη Γιώργου Ντοά, με Λάμπρου, Πάτση και Φιριππή, όρθωνε αδιαπέραστο τείχος μπροστά από την εστία του Μάνδυλα.\nΚαι πράγματι, ο αγώνας εξελίχθηκε σαν ολόγραμμα όσων είχε σχεδιάσει λίγα λεπτά πριν ο Πέτρος Παπανικολάου στο πινακάκι του. Η Χέις προσπάθησε να πάρει το ρυθμό του αγώνα. Η ανασταλτική λειτουργία της "Αρμάδας", ωστόσο, ματαίωνε κάθε αισιόδοξη σκέψη για τους πρωτοπόρους. Η άμυνα του ΑΟΠ ξακινούσε από πολύ ψηλά με τους μέσους της ομάδας να μην χάνουν στιγμή τους χώρους ευθύνης τους παρά τη συνεχή κίνηση των αντιπάλων. Ο κινητικός Χάρης Ερμείδης μονοπωλούσε το ενδιαφέρον της "μπλε" άμυνας, αφήνοντας άπλετο χώρο στους ακραίους του ΑΟΠ να πλαγιοκοπήσουν τη Χέις. Και κάπου εκεί, ήρθε η ώρα για τον απόλυτο αιφνιδιασμό.\nΔύο υπέροχα τέρματα από τον εξαιρετικό και ουσιαστικό Χάρη Ερμείδη, και τα γκολ των Κρεκούκια και Τσιμπούρη, ήρθαν σαν "σοκ και δέος" για την αντίπαλη ομάδα, επιστέγασμα της κορυφαίας συλλογικής προσπάθειας του Παναιγειρατικού. Η βροχή των γκολ (4-0 σκορ ημιχρόνου!) αιφνιδίασε τους πολυδιαφημισμένους αντιπάλους, οι οποίοι κυριολεκτικά δεν μπορούσαν να φανταστούν ότι απέναντί τους θα βρουν μια τόσο οργανωμένη ομάδα. Η "αντεπίθεσή" τους στο β΄ μέρος έμεινε στα χαρτιά. Το γρήγορο γκολ του Τάκη Φιριππή, που επέστρεψε φορμαρισμένος στη βασική οκτάδα, διέλυσε οριστικά κάθε σχέδιο ανατροπής του σκορ.\nΣτο "φουλ" οι μηχανές\nΚαι πώς να γίνει διαφορετικά, όταν τα γρανάζια της "μελανόλευκης μηχανής" εξακολουθούσαν να δουλεύουν σαν ελβετικό ρολόι: Ο κορυφαίος Γιάννης Λάμπρου ανταποκρίθηκε πλήρως στον ρόλο του αντι-Ντοά, παίρνοντας τα συγχαρητήρια του αντίπαλου στραίκερ (!), ενώ οι "ολύμπιοι" Πάτσης και Φιριππής στάθηκαν άριστοι συμπαραστάτες σε μια αδιαπέραστη τριάδα που δικαίωσε τον τίτλο της κορυφαίας (διαχρονικά) άμυνας του Ελαιώνα. Πίσω τους, ο Βασίλης Μάνδυλας ενέπνευσε εμπιστοσύνη για ακόμη ένα ματς, οργανώνοντας την άμυνά του, ιδιαίτερα στα πολλά και επικίνδυνα στημένα έξω από την περιοχή. Ο Χάρης Ερμείδης ήταν αναμφίβολα ο "δήμιος" της Χέις, καθώς εκτός από τα δύο γκολ κατάφερε να ανοίξει την αργή άμυνα των πρωτοπόρων, δίνοντας χώρο στους συμπαίκτες του. Την ίδια ώρα η μεσαία γραμμή του ΑΟΠ ήταν... χάρμα οφθαλμών, με αλληλοκαλύψεις και άριστη ανάπτυξη στην κόντρα. Ο σταθερός Δημήτρης Μάντζος είχε καθοριστική συμμετοχή στο ανασταλτικό κομμάτι ενώ ο ακούραστος Φίλιππος Κρεκούκιας με τον υπερδραστήριο Δημήτρη Τσιμπούρη δεν σταμάτησαν λεπτό να αναπτύσσονται στο χώρο με πολλά τρεξίματα, εξαιρετικές μεταβιβάσεις και κινήσεις χωρίς μπάλα. Δεν είναι υπερβολή να λεχθεί, άλλωστε, ότι -ιδιαίτερα μετά το γκολ της "τιμής" για τη Χέις- οι Αιγειράτες απώλεσαν 3-4 κλασικές ευκαιρίες για να δώσουν στο σκορ ακόμη πιο... "αστρονομικές" διαστάσεις, "κρύβοντας" τη μπάλα από την αντίπαλη ομάδα!\nΔικαίωση και εκτόνωση\nΤι κι αν οι σαστισμένοι πρωτοπόροι προσπαθούσαν να ενθαρρύνουν αλλήλους, φωνάζοντας πως "και από 6-1 έχουν γυρίσει ματς"; Τα πανηγύρια ανήκαν στους Αιγειράτες και στους πεισμωμένους ποδοσφαιριστές του Παναιγειρατικού. Το τελευταίο σφύριγμα του άριστου διαιτητή έφερε την ανακούφιση και -επιτέλους- την ευτυχία στα "γκρίζα" αποδυτήρια του ΑΟΠ, αναδεικνύοντας την πίεση που είχαν συσσωρεύσει οι Αχαιοί όλη τη φετινή περίοδο.\nΜια ομάδα πληγωμένη, χτυπημένη από ατυχίες, εσωτερικές έριδες και προβλήματα. Μία ομάδα καταδικασμένη να ζει στη "σκιά" του κορυφαίου Παναιγειρατικού όλων των εποχών, όπως έχει προεξοφληθεί το περυσινό συγκρότημα του τελικού. Μια ομάδα απομονωμένη, χωρίς τη στήριξη των προηγούμενων χρόνων, χωρίς το επικοινωνιακό παιχνίδι παλαιότερων πρωταθλημάτων, χωρίς σημαίες και λάβαρα, στην πιο απαιτητική λίγκα που έχει ποτέ συμμετάσχει ομάδα του Παναιγειρατικού. Δέκα άνθρωποι, λιγότεροι από ποτέ, πεισμωμένοι, ενωμένοι, στην πιο δύσκολη περίοδο της σύγχρονης ιστορίας του ΑΟΠ.\nΗ λέξη "δικαίωση" είναι πολύ μικρή για να περιγράψει το συναίσθημα όσων βρέθηκαν το βράδυ της Παρασκευής στο γήπεδο 2 του Ελαιώνα.\nΤη νίκη με συγκλονιστική ανατροπή πήρε σήμερα η ομάδα μας στο κλειστό του Αγίου Κοσμά απέναντι στους Κουλοχέρηδες με σκορ 64-54. Η ομάδα μας ξεκίνησε καλά τον αγώνα παίρνοντας τα ηνία στο σκορ από το πρώτο λεπτό. Γρήγορα, όμως, οι αντίπαλοι ανέβασαν την απόδοσή τους και η περίοδος τούς βρήκε να προηγούνται με 19-10. Η συνέχεια ήταν ακόμα πιο δύσκολη για τους μελανολεύκους καθώς, στο δεύτερο δεκάλεπτο, η μεγάλη αστοχία των παικτών μας από τη γραμμή του τριπόντου σε συνδυασμό με την ανοχή των διαιτητών του αγώνα στο προκλητικά αντιαθλητικό παιχίδι των κιτρίνων, έφεραν την ομάδα μας στο -14 (15-29 στο 15'). Παρ'όλα αυτά οι μελανόλευκοι δεν τα παράτησαν, συνέχισαν να παλεύουν κι έκλεισαν το ημίχρονο στο -9 (26-35). Στο τρίτο μέρος οι παίκτες μας μπήκαν αποφασισμένοι να τα δώσουν όλα για την νίκη και με εξαιρετική περιφερειακή άμυνα αλλά και βελτίωση στον τομέα των ριμπάουντ έφεραν τη διαφορά στο -4 (43-47 στο 30'): οι βάσεις για την επική ανατροπή είχαν, πλέον, μπει για τα καλά. Στο τέταρτο δεκάλεπτο το παιχνίδι ξεκίνησε, ουσιαστικά, από την αρχή με τους παίκτες μας να κυνηγούν κάθε φάση και κάθε ριμπάουντ, να κάνουν απανωτά κλεψίματα και συνεχείς αιφνιδιασμούς, αποδεικνύοντας περίτρανα για άλλη μία φορά στους κίτρινους ότι το μπάσκετ παίζεται από αθλητές και όχι από ξυλοκόπους. Άλλωστε το τελικό 64-54 δεν αφήνει κανένα περιθώριο αμφισβήτησης... Αυτοκρατορική εμφάνιση του Τάσου Χατζημωράκη ο οποίος με 47 πόντους έκανε νέο ατομικό ρεκόρ στα Τσαγκαμίλεια. Ακολούθησαν σε απόδοση οι στυλοβάτες της ρακέτας και μαχητές των ριμπάουντ Τρωγάδας και Καπουτσίδης ενώ πολύ καλός αμυντικά και οργανωτικά ήταν και ο αρχηγός μας Χριστόφορος Μαργαρίτης.\nΠΑΝΑΙΓΕΙΡΑΤΙΚΟΣ: Χατζημωράκης 47 (3τρ.- 5ρ.-1κοψ.-2κλ.), Χ. Μαργαρίτης (5κλ.), Καπουτσίδης 5 (1τρ.-7ρ.-1κοψ.), Τρωγάδας 5 (10ρ.), Ξυλιάς (1κοψ). Θεοχάρης 3, Γ. Μαργαρίτης 4, Προμπονάς, Αντύπας.\nΗ ομάδα διαχείρισης της επίσημης ιστοσελίδας του Παναιγειρατικού γνωστοποεί στους φίλους της "Μαύρης Αρμάδας" ότι το site και η επίσημη Facebook FanPage του Ομίλου επανέρχονται σε πλήρη λειτουργία μετά την επιτυχή αντιμετώπιση διάφορων τεχνικών προβλημάτων. Ζητούμε συγγνώμη για την απουσία ενημέρωσης το διάστημα των τελευταίων δύο εβδομάδων και υποσχόμαστε ότι θα συνεχίσουμε να εργαζόμαστε για την αποφυγή ανάλογων καταστάσεων στο μέλλον.


Η μαγεία των Χριστουγέννων στο Παρίσι. Άναψαν τα φώτα στα Ηλύσια Πεδία - istigmes\nOut stigmes Η μαγεία των Χριστουγέννων στο Παρίσι. Άναψαν τα φώτα στα Ηλύσια Πεδία\nΣε έναν από τους διασημότερους δρόμους του κόσμου είναι ήδη γιορτές.\nΤης Μάγκυ Παπαχρήστου\nΜία-μία οι μεγαλύτερες και ομορφότερες πρωτεύουσες του πλανήτη αλλάζουν πρόσωπο και μεταμορφώνονται στην πιο γιορτινή, την πιο αστραφτερή εκδοχή τους για να υποδεχθούν την πολυαναμενόμενη περίοδο των Χριστουγέννων.\nΣτο Παρίσι το έναυσμα για την αρχή της πιο λαμπερή περιόδου κάθε χρόνου δόθηκε εχθές με έναν εντυπωσιακό στολισμό σε μία από τις διασημότερες λεωφόρους του κόσμου. Τα Ηλύσία Πεδία.\nΟ φαρδύς, αριστοκρατικός δρόμος που περιβάλλεται δεξία και αριστερά από ψηλά, καταπράσινα, περήφανα δέντρα άναψε και φέτος τα κόκκινα και μόβ φώτα του, ενώ πλήθος κόσμου συγκεντρώθηκε για να απολαύσει από κοντά την μαγική στιγμή, Εκεί και η ηθοποιός Ludivine Sagnier, μαζί με τη δήμαρχο του Παρισιού, Anne Hidalgo, οι οποίες πάτησαν το κουμπί που φωταγώγησε το κέντρο της πόλης.\nΣυνολικά, 2,2 χιλιόμετρα της λεωφόρου θα παραμείνουν φωτισμένα μέχρι τις 8 Ιανουαρίου. Τα περισσότερα από 500 διακοσμημένα δέντρα, με κόστος ενός εκατομμυρίου ευρώ θα φωτίζονται κάθε βράδυ μέχρι τις 2 π.μ. πρωί, εκτός από τις γιορτές όπου θα αναβοσβήνουν όλη τη νύχτα.\nΠροηγούμενο άρθροΜέρκελ από το Άουσβιτς: Αισθάνομαι βαθιά ντροπή για τα εγκλήματα που έγιναν από Γερμανούς\nΕπόμενο άρθροΤα Τρίκαλα και οι άλλοι …


Αποφράξεις Νέα Μάκρη Τιμές - Μόνο στην Alpha Αποφρακτικη\nΘέλετε Αποφράξεις Νέα Μάκρη Τιμές? Στην ιστοσελίδα μας θα βρείτε αναλυτικούς τιμοκαταλόγους τιμών για τις εργασίες αποφράξεις που θέλετε να πραγματοποιήσετε! Με γνώμονα την οικονομική κρίση διαμορφώσαμε τις τιμές μας ώστε να είναι ρπσιτές για όλους.\nΑποφράξεις Νέα Μάκρη Τιμές? Πλέον ξέρετε που να καλέσετε για την πιο άμεση και σίγουρη εξυπηρέτηση σε αποφράξεις στην Νέα Μάκρη. Τα συνεργεία μας και οι τεχνικοί είναι στην διάθεση σας για οποιαδήποτε εργασία μπορεί να σας χρειαστεί όλο το 24ωρο και όλες τις ημέρες του χρόνου.\nΔεν θα ισχυριστούμε ότι είμαστε η καλύτερη αποφρακτική εταιρεία. Θα σας το αποδείξουμε με τις αποφράξεις που θα πραγματοποιήσουμε και με την άμεση επέμβαση μας σε κάθε σας πρόβλημα! Ειδικά σε μια περιοχή όπως η Νέα Μάκρη όπου τα αποχετευτικά δίκτυα είναι παλιά και πολλές φορές τίθεται θέμα βόθρου εμείς μπορούμε και σας παρέχουμε ολοκληρωμένες λύσεις χώρις υπέρογκα κόστοι και χρόνο επισκευής που θα σας καταπλήξει.


Στα Τρίκαλα το 35ο Πανελλήνιο Αντάμωμα Βλάχων - Ραδιο Ελασσόνα 88.4\nHome / 884 / Ειδήσεις / ΘΕΣΣΑΛΙΑ / Στα Τρίκαλα το 35ο Πανελλήνιο Αντάμωμα Βλάχων\n6/08/2019 10:15:00 π.μ.\nΜια πολύ μεγάλης σημασίας πολιτιστική διοργάνωση φιλοξενούν τα Τρίκαλα. Ο Δήμος Τρικκαίων με την Πανελλήνια Ομοσπονδία Πολιτιστικών Συλλόγων Βλάχων, υπό την αιγίδα της Περιφέρειας Θεσσαλίας – Περιφερειακή Ενότητα Τρικάλων διοργανώνουν το 35ο Πανελλήνιο Αντάμωμα Βλάχων. Το τριήμερο 21, 22, 23 Ιουνίου 2019 στα Τρίκαλα, ο βλάχικος πολιτισμός παρουσιάζεται σε όλους, με περισσότερους από 2500 χορευτές και χιλιάδες επισκέπτες.\nΤα Τρίκαλα, κέντρο της βλάχικης παρουσίας στην ηπειρωτική Ελλάδα και κόμβος της βλάχικης δραστηριότητας για εκατοντάδες χρόνια, φιλοξενούν τη διοργάνωση που, εκτός από τον χορό και τις παραδόσεις, τιμούν και τη σύγχρονη δημιουργία. Για τον λόγο αυτόν , το πρόγραμμα του Ανταμώματος έχει διανθιστεί από διάφορα δρώμενα, με στόχο να συμπλεχθούν παλιότερες και νεότερες δραστηριότητες.


Άλλα 30 δις δίνει η κυβέρνηση στις τράπεζες… – Meganisi News\n– Νέο πακέτο βοήθειας – Συνολικά έχουν πάρει 87 δισ\n– Τους ζητούν να βάλουν πλάτη στην οικονομία ενισχύοντας την ρευστότητα\n“Θα πρέπει επιτέλους οι τράπεζες να λειτουργήσουν στην κατεύθυνση της ενίσχυσης της ρευστότητας στην αγορά. Πρέπει να αναλάβουμε πρωτοβουλία ώστε να υπάρξει μια προγραμματική συμφωνία με κάθε τράπεζα για τον σκοπό αυτό”, είπε παίρνοντας τον λόγο στο υπουργικό ο Ευάγγελος Βενιζέλος.\nΜάλιστα ο κ. Χρυσοχοϊδης είπε οτι θα πρέπει επιτέλους οι τράπεζες να στρέψουν την προσοχή τους στην πραγματική οικονομία. Είπε μάλιστα χαρακτηριστικά: “Κάθε φορά που κλείνει μια υγιής επιχείρηση είναι μια μεγάλη ήττα”.\n“Οι τράπεζες δεν μπορούν μόνο να παίρνουν αλλά και να δίνουν. Είναι αναγκαίες οι συγχωνεύσεις μεταξύ τους”, είπε και ο Χρήστος Παπουτσής.\nTags: 30 δις στις τράπεζες


ΠΑΝΕΛΛΗΝΙΑ ΕΝΩΣΗ ΑΠΟΣΤΡΑΤΩΝ ΠΥΡΟΣΒΕΣΤΙΚΟΥ ΣΩΜΑΤΟΣ - Ανακοίνωση - Πανελλήνια Ένωση Αποστράτων Πυροσβεστικού Σώματος\nΠΑΝΕΛΛΗΝΙΑ ΕΝΩΣΗ ΑΠΟΣΤΡΑΤΩΝ ΠΥΡΟΣΒΕΣΤΙΚΟΥ ΣΩΜΑΤΟΣ – Ανακοίνωση\nΜια νέα σφαγή των οικονομικών των ασφαλιστικών ταμείων όλων των εργατοϋπαλλήλων βρίσκεται σε εξέλιξη. Πριν μερικά χρόνια βιώσαμε τη μεγαλύτερη αναδιανομή πλούτου, με το τζογάρισμα των αποθεματικών των ταμείων μας στο χρηματιστήριο και τα δομημένα ομόλογα.\nΣήμερα με το λεγόμενο «κούρεμα» των ομολόγων που διαθέτουν τα ασφαλιστικά ταμεία είναι στην πράξη μια δεύτερη λεηλασία δισεκατομμυρίων ευρώ, μαζεμένοι κόποι ολόκληρων δεκαετιών των εργατοϋπαλλήλων της χώρας μας. Η κλοπή υπολογίζεται στα 12 δισ. ευρώ. Το ποσό αυτό έρχεται να προστεθεί στα 50 δισεκατομμύρια ευρώ που κατέκλεψαν από τα ταμεία, συστηματικά και επί 60 συνεχή χρόνια.\nΤο «κούρεμα» έρχεται να οδηγήσει τα ταμεία σε τραγικά οικονομικά αδιέξοδα που θα μεγαλώσουν ακόμα περισσότερο σε συνθήκες τεράστιας ανεργίας και μείωσης των μισθών, αύξησης της ανασφάλιστης εργασίας.\nΓια ένα δεδομένο πρέπει να είμαστε σίγουροι. Γνωστοποιήθηκε άλλωστε και με τις πρόσφατες δηλώσεις του κυβερνητικού εκπροσώπου. Νέα ακόμη ποιο επώδυνα μέτρα θα ακολουθήσουν του Ιούνιο με νέες περικοπές τόσο στους μισθούς όσο και στις συντάξεις με ολέθριες συνέπειες για τα αποθεματικά των ασφαλιστικών και επικουρικών ταμείων μας. Αυτό θα επιδεινώσει ακόμα περισσότερο τις ήδη ελάχιστες παροχές. Θα έχουν σαν συνέπεια να εμπορευματοποιηθούν ακόμη περισσότερο οι παροχές υγείας, ασφάλισης και πρόνοιας.\nΑκέραιες είναι οι ευθύνες των υπερασπιστών του πρώτου και δεύτερου «Μνημονίου» για την κατάσταση των ταμείων μας και τον κίνδυνο που διατρέχουν. Βαρύτατες επίσης είναι και οι ευθύνες της σημερινής κυβέρνησης, η οποία χαρίζει τα χρέη των εργοδοτών, και τους ετοιμάζει νέες φοροαπαλλαγές και εισφοροαπαλλαγές.\nΜπροστά στη όξυνση ακόμη περισσότερο της κατάστασης είναι μαθηματικά βέβαιο ότι η πραγματικότητα θα διαστρεβλωθεί. Τα περισσότερα Μέσα Μαζικής Ενημέρωσης ήδη κρύβουν την αλήθεια το ποιοι και για γιατί έφεραν τα ταμεία σ’ αυτή την κατάσταση και αρχίζουν να μιλούν για δήθεν υψηλές συντάξεις και παροχές. Προσπαθούν δηλαδή να φορτώσουν το βάρος στους ασφαλισμένους και συνταξιούχους που ούτως ή άλλως έχουν πετσοκομμένα δικαιώματα. Στρώνεται το έδαφος για τις νέες αντιασφαλιστικές μεταρρυθμίσεις με πρόσχημα και τη «βιωσιμότητα των ταμείων». Νέα μείωση των συντάξεων, νέα αύξηση των ορίων ηλικίας συνταξιοδότησης, όπως άλλωστε προκύπτει και από τις αποφάσεις των οργάνων της ΕΕ, αλλά και τους ελέγχους που θα γίνονται συνεχώς για τη συνεπή εφαρμογή των μνημονίων.\nΕμείς οι συνταξιούχοι πυροσβέστες πρέπει να περάσουμε στην αντεπίθεση.\nΜαζί με το υπόλοιπα σωματεία των εν ενεργεία συναδέλφων αλλά και τα αντίστοιχα σωματεία των ένστολων να συντονίσουμε τη δράση μας με όλους του υπόλοιπους εργαζόμενους και υπάλληλους αποκαλύπτοντας τις πραγματικές αιτίες που δεν είναι άλλες από τις πολιτικές που χρόνια τώρα εφαρμόζονται.\nΣτην ίδια κατεύθυνση και οι Ελληνικές κυβερνήσεις με τους αντιασφαλιστικούς νόμους Σιούφα – Ρέππα κ.α αλλά και αξιοποιώντας την κρίση και το χρέος, κάνουν τα πάντα έτσι ώστε η ασφάλιση και η σύνταξη να αλλάξουν περιεχόμενο και από αναδιανεμητικές να γίνουν ανταποδοτικές δηλαδή να περάσουν στο ιδιωτικό κεφάλαιο με ότι συνεπάγεται για τους κινδύνους και τις περιπέτειες που θα μπουν οι εισφορές και τις συντάξεις.\nΜε αυτό το πλαίσιο σαν προσανατολισμό είναι αναγκαίο να συντονίσουμε τον αγώνα μας για την προστασία των οικογενειών μας από την εξαθλίωση. Να αποτρέψουμε το «κούρεμα», να απαιτήσουμε όλα τα λεφτά των ταμείων, διεκδικώντας τα δικαιώματά μας στην Κοινωνική Ασφάλιση, την σωστή υγειονομική περίθαλψη και στις συντάξεις.\nΔρ Διονύσιος Π. Βορίσης\nΠροηγούμενο άρθροΠΑΝΕΛΛΗΝΙΑ ΕΝΩΣΗ ΑΠΟΣΤΡΑΤΩΝ ΠΥΡΟΣΒΕΣΤΙΚΟΥ ΣΩΜΑΤΟΣ – Ανακοίνωση\nΕπόμενο άρθροΣυνάντηση με τον κ. Αρχηγό του Πυροσβεστικού Σώματος


ΖΩΔΙΑ – Ερωτικό Ωροσκόπιο. Σαβ/κο 30+31/12\n27 Δεκεμβρίου 2017 27 Δεκεμβρίου 2017 226 Views πρωτοχρονια, πρωτοχρονιά 2018, φασεις σελήνης\nΤο τελευταίο Σαβ/Κο του έτους, έρχεται γεμάτος από ιδιαίτερες και καρμικές αστρολογικές για όλα τα ζώδια, που πρέπει σίγουρα να σκεφτούν πιο πρακτικά τι θέλουν να καταφέρουν το 2018, και στα ερωτικά τους θέματα και στα επαγγελματικά τους.\nΚριός: Είσαστε εν αναμονή εξελίξεων και αυτό είναι κάτι που σας ανεβάζει την διάθεση. Η αισθηματική σας ζωή θα αλλάξει και αυτό θα γίνει μέσα από τις δράσεις που θα πάρει ο άνθρωπος σας, που σε καμία των περιπτώσεων δεν θέλει να σας χάσει. Πιθανόν και να δείτε και κάποιες συμπεριφορές ζήλιας.\nΤαύρος: Έχετε στην διάθεση σας πολλές και διαφορετικές επιλογές που θα σας κάνουν να βάλετε καλά μέσα στο μυαλό και στην καρδιά σας, για το τι αξίζει. Ευκαιρίες πολλές θα έχουν τα αγαπημένα ζευγάρια, να λύσουν παλιές τους εκκρεμότητες και να προχωρήσουν μαζί και μονιασμένα.\nΔίδυμοι: Σκεφτείτε τι θέλετε να κάνετε και με ποιον. Όλα έχουν αλλάξει μέσα στην ψυχή σας, αυτό το τελευταίο χρονικό διάστημα και πλέον έχετε βρει την προσωπική σας ισορροπία. Αυτό είναι και κάτι που υποσυνείδητα το αντιλαμβάνεται το ταίρι σας, που έχει στο μυαλό του, προτάσεις που θα σας εκπλήξουν.\nΚαρκίνος: Μπορείτε να κάνετε τις επιθυμίες σας πραγματικότητα, και χωρίς πια να κοπιάσετε και πάρα πολύ. Οι εμπειρίες που έχετε αποκομίσει μέσα από δύσκολες καταστάσεις, σας έχουν πια βοηθήσει στις πιο σωστές επιλογές σε συντρόφους και συνεργασίες. Νέα πρόσωπα, θα πλησιάσουν τους εργένηδες.\nΛέων: Η ποιότητα του χαρακτήρα σας, αλλά και εσείς οι ίδιοι, με τον γοητευτικό σας λόγο, έχετε πιάσει τον έρωτα κάποιου προσώπου, που ανήκει στον φιλικό σας κύκλο. Οι μέρες τις Πρωτοχρονιάς θα σας δώσουν ευκαιρίες συναντήσεων και διαλόγων . Αυτό ισχύει και για τους χωρισμένους, που θα έχουν επισκέψεις ξαφνικά.\nΠαρθένος: Μπορείτε να πείτε ότι ήδη ο Κρόνος, από τον συγγενικό Αιγόκερω σας δίνει φτερά, για να ξεφύγετε από καταστάσεις που σας έχουν πονέσει και ειδικά αισθηματικές. Από τις πρώτες ημέρες του 2018, νέα πρόσωπα θα φανερωθούν στον δρόμο σας και θα σας δώσουν αφορμή για έρωτα και σχέση.\nΖυγός: Εσείς και τα οικονομικά σας, θα κάνετε την καλύτερη δυνατή συμφωνία. Μέσα στις επόμενες ημέρες θα έχετε κάποιες επαγγελματικές ειδήσεις που θα σας λύσουν τις δυσκολίες που έχετε περάσει αυτό το τελευταίο χρονικό διάστημα. Σε επόμενο βήμα οι όποιες επικοινωνιακές δράσεις – παρεξηγήσεις που έχουν συμβεί και στεναχωρούν ζευγάρια, θα εκλείψουν μέσα από ώριμες συζητήσεις.\nΣκορπιός: Έχουν γίνει πολλά λάθη μέσα στον δεσμό σας και αυτό έχει πικράνει και τις δύο πλευρές. Οι μέρες φέρνουν τύχη και πολλή αγάπη, άρα ενεργοποιηθείτε και θα δείτε μεγάλες αλλαγές. Εσείς που είστε μόνοι, ή είστε σε φάση αποτοξίνωσης, θα βρεθείτε ανάμεσα σε νέα φλερτ που θα σας σαγηνεύσουν.\nΤοξότης: Κρατήστε τις επικοινωνιακές αποστάσεις ασφαλείας από άτομα και καταστάσεις που δεν σας ταιριάζουν. Αυτό θα σας δώσει και χρόνο για να σκεφτείτε και να κάνετε πια τους δικούς σας υπολογισμούς. Μόνοι και χωρισμένοι του ζωδίου, μέσα στις μέρες τις Πρωτοχρονιάς θα έχουν ακούσματα από έναν πιο παλιό τους σύντροφο.\nΑιγόκερως: Είσαστε σε μια καταπληκτική διάθεση …που θα σας κάνει να σκεφτείτε τι αλλαγές πρέπει να γίνουν σε δεσμούς και φιλίες. Οι σχέσεις που έχουν μεταξύ τους, χιλιομετρικές αποστάσεις, θα χρειαστεί άμεσα τα ταίρια να συναντηθούν και να μιλήσουν για όλα τα μέχρι τώρα προβλήματα τους, και να βρεθούν λύσεις.\nΥδροχόος: Δεν υπάρχει περίπτωση να πάτε πίσω σε καταστάσεις, που σας πονούν και σας έχουν κάνει να χάνετε τον εαυτό σας. Οι μέρες έχουν πολλά και καλά αστρολογικά δεδομένα για το ζώδιο σας και καλό είναι να κάνετε αυτήν την φορά τις σωστές επιλογές.\nΙχθείς: Πολλά θα μάθετε για το παρελθόν του ανθρώπου σας, και θα εκπλαγείτε ….ευχάριστα! Αυτά που ψάχνετε…θα τα βρείτε. Ο άνθρωπος σας, έχει πάρει τις αποφάσεις του γύρω από τον δεσμό σας. Τα παλιά, έχουν σβηστεί και από τις δύο πλευρές, και αυτό είναι κάτι που θα σας ανοίξει τις πόρτες για τα πάντα.\n← Προβλέψεις για Ελεύθερους και Δεσμευμένους.\nΟικονομικά –Τύχη –Χρήμα Παρασκευή 29/12 →\nVisitors online – 5372:\nbots – 2662


Εκτύπωση σελίδας - συμμετέχουνε στο forum και μη εγγεγραμένοι(guests);\nθέματα του DIYMUSIC => Θέματα και στάση του site - Προτάσεις => Μήνυμα ξεκίνησε από: bhoy στις Ιανουάριος 19, 2006, 11:43:16 μμ\nΤίτλος: συμμετέχουνε στο forum και μη εγγεγραμένοι(guests);\nΑποστολή από: bhoy στις Ιανουάριος 19, 2006, 11:43:16 μμ\nΑποστολή από: tug στις Ιανουάριος 20, 2006, 04:42:34 πμ\nΑποστολή από: bhoy στις Ιανουάριος 20, 2006, 11:13:00 μμ\nΑποστολή από: KGB στις Ιανουάριος 20, 2006, 11:26:00 μμ\nΑποστολή από: stavrosav στις Μάρτιος 12, 2006, 09:06:29 μμ\nΑποστολή από: Dontfall στις Μάρτιος 12, 2006, 09:07:33 μμ\nΜετα απο καποιους μηνες και να που ο φιλος Βhoy βγηκε αληθινος!Μετα απ'τη τελευταια παπατζα(:wink: οπως λεει και ο φιλος Κgb :P )που πεταχτηκε στις "ταινιες" προτεινω να ξαναρχισουμε μια συζητηση για registered και unregistered.Και αυτο δε το προτεινω μονο εγω αν δουμε σε διαφορα σημεια της σελιδας.\nΑποστολή από: tug στις Μάρτιος 12, 2006, 10:49:27 μμ\nΑποστολή από: kthulu στις Μάρτιος 13, 2006, 12:52:49 πμ\nΑποστολή από: KGB στις Μάρτιος 13, 2006, 12:59:22 πμ\nΑποστολή από: luben στις Μάρτιος 13, 2006, 01:02:53 πμ\nΑποστολή από: doesitmatter στις Μάρτιος 13, 2006, 01:06:24 πμ\nΑποστολή από: doesitmatter στις Μάρτιος 13, 2006, 01:28:48 πμ\nΚαι σιγά τα μπάχαλα που έγιναν! Αν δεν μπορούμε να αγνοήσουμε έναν μαλάκα τότε καλά να πάθουμε, το πρόβλημα είναι δικό μας. Να σας θυμίσω τι ωραία περνούσαμε τότε με τον hippie στο άλλο φόρουμ; :P Και τις κουβέντες δεν τις καταστρέφουν μόνο οι κακόβουλοι επισκέπτες αλλά και πολλοί καλόβουλοι εγγεγραμμένοι. Και μάλιστα πολύ περισσότερο. Και ναι είναι δικαίωμα καθενός να μην θέλει να δώσει ούτε καν το e-mail του αλλά να μπορεί να συμμετέχει σε μια συζήτηση!\nΑποστολή από: KGB στις Μάρτιος 13, 2006, 01:39:59 πμ\nσυμφωνώ απόλυτα (κάποιος φούρνος θα γκρεμίστηκε :P ) με το Dim, τουλάχιστον στα θέματα που αφορούν την ουσία, δηλαδή τη συζήτηση και την ανταλλαγή απόψεων, πληροφοριών και , γιατί όχι; , γνώσης που είναι η ουσία ενός φόρουμ.\n???? PM στους αρμόδιους! δεν έπεσε τίποτα τέτοιο στην αντίληψή μου, εκτός αν εννοείς εκείνο τον άθλιο που μπαίνει με κάτι ονόματα KGBxyma , KGBkafes κτλ. Λυπάμαι για την αναστάτωση, αλλά αυτός είμαι εγώ! :roll:\nΑποστολή από: smurfpunk στις Μάρτιος 13, 2006, 01:42:46 πμ\nΑποστολή από: kthulu στις Μάρτιος 13, 2006, 01:47:16 πμ\nΑποστολή από: doesitmatter στις Μάρτιος 13, 2006, 02:11:35 πμ\nkthulu δεν σου είπα ούτε να γίνεις μπάτσος του forum, ούτε να κάνουμε ιερά εξέταση. Αλλά τις προβοκάτσιες που μπορεί να κάνουν κάποιοι με διπλά ονόματα τα βρίσκω πολύ πιο επικίνδυνα από τον οποιοδήποτε "κακόβουλο επισκέπτη". Και αν τους διπλούς χρήστες μπορούν να τους εντοπίσουν (ή έστω να έχουν υποψίες) τα ίδια τα μέλη από τον τρόπο που γράφουν (ακόμα και αν προσπαθούν να το κρύψουν) πόσο μάλλον οι mods.\nΑκριβώς με το ίδιο σκεπτικό τότε ας αφήσουμε στην κρίση μας και ποια posts εγγεγραμμένων ή μη θα παίρνουμε σοβαρά.\nΚαι εγώ δεν το θεωρώ καθόλου "έτσι για πλάκα".\nΚαι επιμένω να πιστεύω πως δεν υπάρχει χρησιμότητα του να υπάρχουν μέλη που δεν έχουν ξαναμπεί από την μέρα που γράφτηκαν 5 μήνες πριν. Στο κάτω κάτω το πιθανότερο είναι πως αν ποτέ αποφασίσουν να επιστρέψουν, θα έχουν ξεχάσει το όνομα και το κωδικό τους. :P Και κάτι ακόμα. Το ποίοι κάνουν log-in στο forum, μπορούμε να το δούμε και εμείς οι απλοί χρήστες. Και τόσο καιρό δεν έχω δει συνδεδεμένα περισσότερα από 40-50 διαφορετικά άτομα. Δεν λέω απαραίτητα πως πρέπει να κάνετε εσείς κάτι γι'αυτό αλλά είναι το λιγότερο θλιβερό να βλέπεις σε ένα φόρουμ με 800++ μέλη να συμμετέχουν τα 30.\nΑποστολή από: stavrosav στις Μάρτιος 13, 2006, 10:41:52 πμ\nΒασικα ο μεγαλος αριθμος εγγεγραμμενων ατομων πρεπει να προηλθε απο την αποχη που για να κατεβασεις mp3 επρεπε να κανεις register..Εκτος αν κανω λαθος...\nΠαντως εχουν συμεττασχει σε συζητησεις μη register ατομα που και κανανε ωραιες συζητησεις αλλα βαζανε και ενα nick ωστε να μπορει να γινει διαλογος..Εμενα μου τη δινει που μπαινουν διαφοροι ως επισκεπτες και ετσι ακομα και καλα να τα λενε μπερδευεσαι..Πας να απαντησεις και πρεπει να γραψεις..Προς επισκεπτη νο1 που μπηκε στις 12.32...Προς επισκεπτη νο2 που κτλ κτλ...\nΤελος παντων ας το αφησουμε ετσι και το μελλον θα δειξει..\nΑποστολή από: Apolitistos στις Μάρτιος 13, 2006, 11:23:30 πμ\nΚαι γω εχω να πω οτι την κουβεντα οσο την χαλανε τα members αλλο τοσο την χαλανε και οι guests.Το να εισαι member δηλαδη σου δινει το καπελο της ωριμοτητας της σκεψης?Αν καποιος 8ελει να κανει "μπαχαλα" στο φορουμ 8α το κανει ειτε ειναι μελος ειτε οχι και στην τελικη δεν εχει γινει τιποτα εδωπερα.Και στην ακομα πιο τελικη αυτη δεν ειναι η ουσια?Να μιλαμε ολοι ελευθερα.Τωρα αν καποιοι απο μας το κουραζουν μερικες φορες σεβαστο ειναι και αυτο νταξει τι να κανουμε.Εγω ειμαι υπερ να συνεχισουμε ετσι οπως ειμαστε.\nΑποστολή από: tug στις Μάρτιος 13, 2006, 05:40:45 μμ\nΛοιπόν να πω και εγώ την γνώμη μου...\nΚαταρχάς δεν αλλάζει τίποτα και δεν είναι καθόλου κακό να πρέπει να είσαι registered user για να μιλήσεις. Το μόνο που αλλάζει είναι ότι κάποιος που μπαίνει και γράφει μια αρχιδιά απλά για να γαμεί κουβέντες, πράγαμ που εχει παρατηρηθεί ουκ ολίγες φορές και εμένα προσωπικά με χαλάει, δεν θα το κάνει γιατί θα είναι πλέον με ονομα, θα μπορεί να φάει ban και επίσης θα ΒΑΡΙΕΤΑΙ!\nΔευτερον, ας μείνει έτσι και βλέπουμε, εγώ πάντως δήλωσα υπέρ του registered πολύ απλά για να υπάρχει καλύτερη επικοινωνία. Ούτε μπάτσος θα νιώσω άμα γίνει μόνο για registered ούτε βρίσκω το μηδαμινό ίχνος "εξουσίας" και κακού. Μην πλάθουμε εξουσίες εκεί που δεν υπάρχουν. Μην βάζουμε κακό εκεί που δεν υπάρχει. Είμαστε όλοι ίσοι αλλά ειλικρινά όταν κάποιος μπαίνει σαν αγνωστος και γαμά μια κουβέντα απλά μας θεωρεί κατώτερους. Τίποτα παραπάνω και τίποτα παρακάτω.\nΤρίτον, δεν ξέρω αν υπάρχουν χρήστες με τριπλά accounts, νομίζω πως είναι ελάχιστοι γιατί έχετε ξεχάσει κάτι ή ίσως δεν το ξέρετε. Οι χρήστες δεν είναι του φόρουμ. Εϊναι του site. Η είσοδος είναι κοινή, δεν έχει αλλο username για το φορουμ και αλλο για το site. Κάποιος που έπρεπε να έχει login μέχρι και πρόσφατα για τα mp3 έπρεπε να γραφτεί. Αυτός αριθμείτε και σαν χρήστης του φόρουμ. Επίσης το ίδιο ισχύει για αρκετούς οι οποίοι έχουν γραφτεί απλά για να βάζουν κείμενα στο site, νέα ή άλλα πράγματα ασχέτως αν η συμμετοχή τους δεν είναι μεγάλη ή είναι ελάχιστη. Το site λοιπόν έχει κάμποσους τομείς που απαιτούν login αλλά οι χρήστες του κάθε τομέα καταγράφονται παντου, και στο φόρουμ και στο site.\nΑυτα περί τεχνικών ζητημάτων. Και είναι αυτονόητο ότι από 800 users που 100 μπορεί να είναι fake, 300 γράφονται έτσι και οι υπόλοιποι επειδή τους αρέσει το φόρουμ ή θέλαν παλιότερα mp3... Μακαρι να συμεμτέχουν περισσότεροι πάντως και 30 να συμμετέχουν εγώ το θεωρώ γαμάτο.. Είναι λίγο περισσότεροι από όσοι είναι στις συνελεύσεις των στεκιών πανελλαδικώς ε???χιχ.λέμε τώρα. Πάντως κομπλέ είναι..\nΑποστολή από: BeerBomber στις Μάρτιος 14, 2006, 12:56:51 πμ\nΜε τα χίλια πρέπει να συμμετέχουν και guests! Αν κάποιος δεν γουστάρει να γραφτεί για οποιονδήποτε λόγο γιατί να του στερήσεις το δικαίωμα να εκφέρει γνώμη?\nΌσον αφορά το ότι χαλάνε τις συζητήσεις δεν είναι και πολύ δύσκολο να τους αγνοήσεις...\nΑν γράφονται και λένε μαλακίες και αρχίσουν τα ban τότε ασ' τα να πάνε. :(\nΑποστολή από: Anonymous στις Μάρτιος 14, 2006, 01:13:57 πμ\nΚαι εγώ είμαι υπέρ του να γράφουν επισκέπτες και ως ένδειξη διαμαρτυρίας σε αυτό το θέμα δε γράφω ως μέλος αλλά ως επισκέπτης :lol:\nΑποστολή από: kthulu στις Μάρτιος 14, 2006, 02:03:40 πμ\nΛοιπόν, παραθέτω τις απόψεις μου με βάση την λογική μου. Λετε ότι σας σπάνε τα .. με μερικούς anonymous. Παρόλα αυτά φαίνεται όλοι να συμφωνείτε ότι αν κάποιος μπει ως registered επίσης μπορεί να γαμήσει μια συζήτηση. Ο tug φαίνεται να είναι υπέρ της άποψης registered only. Ενώ ο doesitmatter θέτει κάτι διαφορετικό, αλλά ακόμα δεν έχω καταλάβει τι προτείνει.\nΦίλε doesitmatter δεν καταλαβαίνω τι θα αλλάξει αν υπάρχουν 500 registered και όχι 800? Όσον αφορά το πρόβλημα που αναφέρεις, ότι δηλαδή πάντα υπάρχουν κακόβουλοι users, μην ξεχνάμε ότι όπου υπάρχουν άνθρωποι υπάρχουν και διαφορετικές σκέψεις, αντιδράσεις και γενικώς ο καθένας σκέφτεται διαφορετικά.\nΝα είσαι σίγουρος πως όταν πέφτει στην αντίληψη μας και όταν ΠΡEΠΕΙ να σβήσουμε κάτι το κάνουμε και θα το κάνουμε. Και σε αυτό το θέμα ζητάμε και την υποστήριξη όλων. Είτε με απευθείας παρεμβάσεις, η ακόμα καλύτερα με PM όταν κρίνε αναγκαίο.\nStavrosav συμφωνώ είναι αρκετοί πιστεύω αυτοί που το μόνο που ενδιαφέρονται είναι download και τίποτα παραπάνω. Θυμηθείτε λίγο μόνο τι είχαμε ακούσει από πόλους που λέγανε ότι δεν δουλεύει το log-in και το log-out κτλ. Που είναι κάτι που πολλοί φαίνεται να το αγνοούν. Και είναι λογικό. Γιατί είναι τεχνικό το θέμα. Θυμηθείτε λίγο πόσες φορές έχετε ακούσει άτομα να λένε για προβλήματα που παρουσιάζονται. Θέματα που ακόμα δεν έχουμε βρει λύση. Και είναι θέματα πιστεύω αρκετά εξίσου σημαντικά.\nΔεν έχω κάτι με κανένα σας και μένα με απασχολούν αυτά τα προβλήματα.\nΜε το να κλειδώσουμε το forum (η ακόμα και κομμάτια του που είναι και αυτό μια επιλογή) ίσως να μας βγάλει οπτόν μπελά του να χρειάζεται να παρατηρούμε όλες τις συζητήσεις και να παίζουμε με τα νεύρα μας ώρες στο αν πρέπει η όχι να σβήσουμε κάτι. Αλλά μην υποτιμάμε κάποια αλλά προβλήματα που είναι όπως λεω δυστυχώς υπαρκτά.\nΕντάξει θα μου πεις πόσοι είμαστε, 40 άτομα. Σιγά τα ωά λες και δεν ξέρουμε ποιοι γράφουν και ποιοι όχι. Απτήν άλλη όμως γιατί να δεσμεύουμε από μόνοι μας το δυναμικό ενός site και την μελλοντική του εξέλιξη. Σκεφτείτε λιγάκι και αυτούς που δεν έτυχε, να μιλάνε ελληνικά, αυτούς που τους γαμ... ο browser με 100 spywares, και δεν έχουν ιδέα τι είναι αυτά. Αυτούς που δεν ξέρουν τίποτα από pc. και ίσως να μην έχουν την όρεξη να μπουν στον κόπο να κάνουν register για τον A η B λόγο. Και δεν είμαι μόνο αυτοί.\nΛοιπόν θέλω να κλείσω όλους αυτούς μου τους προβληματισμούς, προτείνοντας κάτι. και θα χαρώ να ακούσω προτάσεις και από άλλους και όχι μόνο προβληματισμούς.\nΠου σίγουρα είναι πολλοί.\nΕγώ προσωπικά θέλω όπως λεει και το manifesto του site, να είναι ένα μέρος για ΌΛΟΥΣ. Ακόμα και για αυτούς που απλά θέλουν να πουν τον πόνο τους και ας μας χαλάει εμάς. Τι σκατά ελεύθερη αλληλεπίδραση γίνετε όταν πρέπει να είσαι registered. Είμαι ο κθούλου, είμαι ο bhoy, είμαι ο tug. και τι έγινε? άλλαξε μήπως κάτι?\nΓιατί να τους βλέπουμε όλους τους anonymous με κακό μάτι. κατευθείαν διαχωρισμούς και έλεγχο εναντίων κάποιων οι οποίοι είναι αποδεδειγμένο ότι δεν γίνετε να είναι πάντα κακόβουλοι. Tο Internet αποτελείται από ανθρώπους και όχι από μη μηχανές.\nΠροτείνω ότι αν βλέπουμε ότι κάποιο post είναι ξεκάρφωτο και αποτελεί σχετική σύγχυση, απλώς αγνοήστε το. Αν αυτό το σχόλιο αποτελεί μεγάλο πρόβλημα, και ίσως να μην έτυχε να έχει πέσει στην αντίληψη μας εγκαίρως στείλτε ένα γαμημένο p.m επιτόπου και το και αν κριθεί αναγκαίο το κρύβουμε.\nΑπτήν άλλη σας το έχω πει ότι ουδέποτε είχαμε πρόβλημα με τους mods. Αλλά ελάχιστοι φάνηκαν θετικοί.\nΤέλος σε αυτό που λεει ο bhoy στο κλείδωμα μερικών forums μόνο για registered. γίνετε αν και την θεωρώ ως την τελευταία επιλογή (με προσωπικά κριτήρια).\nΕλπίζω να μην σας κούρασα. Περιμένω προτάσεις.\nΑποστολή από: Sino στις Μάρτιος 14, 2006, 10:25:44 πμ\nΑς μείνουν τα πράγματα όπως είναι.\nΑποστολή από: KGBrage στις Μάρτιος 14, 2006, 11:08:23 πμ\nΞαναθέτω και πάλι το παράδειγμα της WIKIPEDIA: Μπορεί να αλλάξει τις σελίδες της οποιοσδήποτε unregistered χρήστης. Και πρόκειται για ένα από τα σημαντικότερα sites - φορείς της σύγχρονης ιστορίας, γνώσης, πληροφόρησης κτλ στο internet.\nΗ ποιότητα της επικοιωνίας (όπως είπε και άλλος) είναι ανεξάρτητη από το αν ο χρήστης είναι registered ή όχι. Ένα επιπόλαιο ποστ κάποιου registered χρήστη πηγαίνει την επικοινωνία πίσω απείρως περισσότερο από ένα χύμα "ανώνυμο" σχολιάκι.\nΟ ελευθεριακός άνθρωπος πρέπει να αντιμάχεται τις "ανελεύθερες" καταστάσεις και όχι να τις αναπαράγει. Θέλω να πιστεύω ότι το site και μεγάλο μέρος των τακτικών χρηστών του βλέπει το DIY πιο ανοιχτά, με έμφαση στην πολυμορφία και τον πλουραλισμο (για μένα βασικά στοιχεία της εξέλιξης και της ελευθερίας της σκέψης) - ε, το κλείδωμα του φόρουμ σε κάποιους θα βγάζει την εικόνα άλλης μιας "κλειστής ομάδας", ακόμα κι αν στην ουσία δε θα ισχύει κάτι τέτοιο. Θεωρώ την κίνηση αυτή μεγάλο στρατηγικό λάθος, πέρα από την προσωπική μου οπτική.\nΑποστολή από: kthulu στις Μάιος 08, 2006, 01:03:56 πμ\nΠροστέθηκε η δυνατότηα να δούμε πόσοι εγγεγραμμένοι χρηστες είναι συνολικά όσοι έχουν γράψει έστω και μια φορα στο forum. Που ήταν κάτι από αυτά που ζήτησε ο doesitmatter. Πιστεύω ότι δίνει μια πιο αντικειμενική εικόνα στο πόσοι εγγεγραμμένοι χρηστες έχουν γράψει στο forum. Θα βρείτε το συνολικό αριθμό παρέα με τα αλλα στατιστικά στοιχεια κάτω κάτω στην κεντρική σελίδα του forum.\nΑποστολή από: automaton3 στις Ιούνιος 17, 2006, 03:33:24 πμ\nΠηγα να κανω ποστ ως επισκεπτης & μου εβγαλε τη σελιδα του log in - αλλαξε κατι στο site ή κανουν τα πουλακια μου ματια :D ?\nΑποστολή από: KGB στις Ιούνιος 17, 2006, 12:28:39 μμ\nρε συ το έκανες registered only. δε μπορείς να κανεις τώρα ποτ ως guest!\nΑποστολή από: onealpha στις Ιούνιος 19, 2006, 02:11:17 μμ\nλοιπόν παιδιά εχει ξαχεστεί το θέμα μα τους unregisters users.τι θα γίνει?\nπαρατηρείστε μόνο το ότι΄σχεδόν όποιος μπαίνει ανώνυμα γράφει χωρίς σεβασμό προς όλους τους άλλους\nΣκατά στους σκατοκέφαλους ανωνυμους users\nΑποστολή από: tug στις Ιούνιος 19, 2006, 02:23:46 μμ\nΠρος το παρόν δεν έχουμε πει κάτι. Ακόμα μεγαλύτερο είναι το πρόβλημα ότι δεχόμαστε πυκνά συχνά spam από εταιρίες, πχ την προηγούμενη βδομάδα το guestbook κάποιος είχε βάλει διαφημίσεις 7 σελίδες!!!! Θα δείξει.\nΑποστολή από: doesitmatter στις Ιούνιος 19, 2006, 06:47:19 μμ\nΝα ρωτήσω δύο πράγματα. Δεν ξέρω αν είναι εφικτό να πραγματοποιηθούν, θα μας πει ο kthulu αλλά θα μπορούσαν νομίζω να βοηθήσουν.\n1. Όταν κάνει δημοσίευση ένας επισκέπτης, να μην επιτρέπεται να αφήνει κενό το όνομα αλλά να πρέπει να γράψει κάτι οπωσδήποτε. Φυσικά αυτό δεν σημαίνει πως θα χρησιμοποιεί πάντα το ίδιο αλλά τουλάχιστον θα μπορούμε να απευθυνόμαστε σε αυτόν που θέλουμε και ίσως και κάποιοι να "πειστούν" έτσι να χρησιμοποιούν το ίδιο όνομα.\n2. Να μπει το συστηματάκι αυτό με τον κωδικό σε εικόνα που πρέπει ο χρήστης να το γράψει στο κουτάκι για να πραγματοποιηθεί η δημοσίευση. Έτσι θα σταματήσουν οι διαφημίσεις από τα διάφορα bots.\nΑποστολή από: KGBkaipalikaipali στις Ιούνιος 19, 2006, 09:20:13 μμ\nΠαιδιά μην τρελαθούμε! Ρε 1α επειδή ένας (άντε δυο) μαλάκας παρεξηγήθηκε που του προσβάλλαν τους γαμω-exploited δε θα το κάνουμε θέμα. Ignore! Σιγά το θέμα στην τελική! Γαμώ τους exploited - άς το σβήσουμε όλο το θέμα στην τελική αν σας χαλάει... Εγω προτείνω να γίνει απλά lock κι έληξε κι όλας!\nΚαλές οι προτάσεις του DIM (οπως σχεδόν πάντα)


H αστραφτερή φούστα που έχουν λατρέψει τα κορίτσια της μόδας | Jenny.gr\nH αστραφτερή φούστα που έχουν λατρέψει τα κορίτσια της μόδας\nAν υπάρχει ένα trend που έχει ταυτιστεί με το glam των γιορτών και τη διάθεση για party τότε αυτό είναι οι παγιέτες.\nΚατά τη διάρκεια των αιώνων, τα ρούχα είχαν σε πολλές περιπτώσεις νομίσματα, προσκολλημένα για να αναδεικνύουν τον πλούτο εκείνου που τα φορούσε. Αυτό ήταν ιδιαίτερα κοινό μεταξύ των αρχαίων νομαδικών πολιτισμών και των ταφικών ενδυμάτων. Το "Sequin" προήλθε από την αραβική λέξη sikka, που σημαίνει "νόμισμα", αργότερα υπήρξε η ενετική λέξη zecchino. Στα τέλη του 16ου αιώνα, μεταμορφώθηκε στη γαλλική λέξη, Sequin, δηλαδή πούλιες.\nKάπου μεταξύ του 1480 και του 1482, o Leonardo da Vinci σχεδίασε μια μηχανή που, χρησιμοποιώντας μοχλούς και τροχαλίες, θα δημιουργούσε μικρούς δίσκους από ένα μεταλλικό φύλλο. Δεδομένου ότι η συσκευή δεν κατασκευάστηκε ποτέ, δεν ξέρουμε αν η ιδιοφυία της Αναγέννησης θέλησε να κάνει τα φορέματα της εποχής λιγο πιο extravagant ή αν είχε κάποιο μεγαλύτερο χρηστικό σκοπό.\nΤα επίσημα φορέματα και τα κοστούμια στολίστηκαν με γυαλιστερούς μεταλλικούς δίσκους καθ 'όλη τη διάρκεια της ιστορίας, απαιτώντας ώρες ραψίματος στο χέρι από μοδίστρες.\nΤο 1922, οι αρχαιολόγοι άνοιξαν τον τάφο του Αιγύπτιου φαραώ Τουταγχαμών, αποκαλύπτοντας υπέροχα ρούχα στολισμένα με μικροσκοπικούς δίσκους από καθαρό χρυσό. Η δυτική μόδα υιοθέτησε γρήγορα τα εκθαμβωτικά αυτά ευρήματα με τα φορέματα των Flappers να είναι συχνά διακοσμημένα με εκατοντάδες μεταλλικές πούλιες\nΜέχρι τη δεκαετία του 1930, οι κατασκευαστές ανέπτυξαν μια διαδικασία για πιο ελαφριές παγιέτες χρησιμοποιώντας ζελατίνη με χρώμα μολύβδου οι οποίες δεν είχαν καθόλου αντοχή. Ο επιστήμονας Herbert Lieberman ανέπτυξε παγιέτες από οξικό άλας όταν εργαζόταν στην παραγωγή ταινιών για την Eastman Kodak (ναι τη γνωστή εταιρία φωτογραφικών ειδών).\nΠλέον, οι νέες παγιέτες είναι συνήθως κατασκευασμένες από Mylar (BoPET) ή πλαστικό. Kαι η ιστορία του οίκου Paco Rabanne όμως, έχει μακρύ παρελθόν με τις παγιέτες και τα μεταλλικά πλέγματα.\nΟ Ισπανός δημιουργός ήδη από το manifesto του το 1966 πειραματίστηκε με looks εμφανίσεις από χυτά πλαστικά, σφυρήλατο μέταλλο, αλουμίνιο. Τα εμβληματικά του chain dresses παραμένουν το signature του οίκου. Για φέτος ο Paco Rabanne λάνσαρε ένα σετ από top και μίνι φούστα από φαρδιές παγιέτες σε ασημί. Τα κορίτσια της μόδας έχουν ήδη εμμονή και εμείς βρήκαμε τι θα φορέσουμε τα Χριστούγεννα.\nΔείτε ακόμη: Tα ωραιότερα δώρα χωρίς μέγεθος\nΦΟΥΣΤΑ ΠΑΓΙΕΤΕΣ PACO RABANNE\n5 στάσεις στο σεξ που έχουν φτιαχτεί για γυναικείο οργασμό


The Shot: 25 χρόνια μετά (VIDEO) | Contra.gr\nThe Shot: 25 χρόνια μετά (VIDEO)\nΊσως το πιο διάσημο νικητήριο καλάθι στην ιστορία του μπάσκετ. Και όχι, δεν εννοούμε αυτό με τη Γιούτα. Ο Μάικλ Τζόρνταν ίπταται, ο Γκρεκ Ίλο πέφτει στο παρκέ, οι δυο τους περνούν στην ιστορία.\nΈχουμε μάθει να θυμόμαστε τις στιγμές που κρίνουν τίτλους. Αυτές που καθορίζουν το ποιος θα γραφτεί στην ιστορία ως πρωταθλητής και ποιος ως ο χαμένος της τελικής μάχης. Υπάρχουν όμως και στιγμές τεράστιας βαρύτητας, ακόμα και αν δεν έκριναν κάποιο πρωτάθλημα.\nΣυμπληρώνονται σήμερα 25 χρόνια από μια τέτοια στιγμή. Το νικητήριο καλάθι του Μάικλ Τζόρνταν στο 5ο παιχνίδι της σειράς με το Κλίβελαντ στα play-off του 1989, με αντίπαλο τον Γκρεγκ Ίλο. Εικοσιπέντε χρόνια από ένα καλάθι που έγινε σήμα τηλεοπτικών εκπομπών, εξώφυλλο περιοδικών και σημείο αναφοράς σε κάθε ανοιχτό γήπεδο του κόσμου: πιτσιρίκια να ντριμπλάρουν με το αριστερό, να πατάνε στο ύψος της γραμμής του φάουλ, να "στέκονται" στον αέρα και να φεύγουν στο πλάι να πανηγυρίσουν.\nThe shot. Δεν ήταν το πρώτο νικητήριο του Τζόρνταν, δεν ήταν φυσικά το τελευταίο. Δεν του χάρισε τίποτα περισσότερο από την πρόκριση στον επόμενο γύρο. Ήταν, όμως, η στιγμή που ο ίδιος και μαζί του ο μπασκετικός πλανήτης κατάλαβαν τι θα ακολουθήσει, είδαν το μέλλον. Μ'εκείνο το καλάθι φάνηκε πως αυτός ο τύπος δεν θα σταματήσει. Κάποια στιγμή, αργά ή γρήγορα, θα γίνει πρωταθλητής. Κι όταν θα το καταφέρει, θα κάνει τα πάντα για μείνει στην κορυφή με τρόπο που δεν το έκανε κανείς άλλος.\nΗ σημασία του καλαθιού φαίνεται και μόνο απ'το γεγονός πως βαφτίστηκε "The shot", λες και είναι το μοναδικό σουτ στην ιστορία του μπάσκετ. Και το δολοφονικό ένστικτο του Τζόρνταν φρόντισε να γίνει και το μοναδικό σουτ που είχε και συνέχειες. Τέσσερα χρόνια μετά το ματς του 1989 ήρθε το "The shot II", στα play-off του 1993, και η τριλογία ολοκληρώθηκε με το "The shot III" το 2002, όταν ο 39χρονος πια Τζόρνταν πέτυχε άλλο ένα νικητήριο καλάθι εναντίον του Κλίβελαντ.\nΠαναθηναϊκός ή ΑΕΚ; Το απόλυτο 10 για 10 ποδοσφαιριστές που άλλαξαν φανέλα απαιτεί μνήμη και λογική\nΗ Μπούργος αυτοσαρκάστηκε με απίστευτο tweet για τον γίγαντα Ταβάρες\nΚουφοντίνας: Η νομική λύση που παρακωλύει η κυβέρνηση


ΑΓΓΕΛΟΙ ΚΑΡΦΩΝΟΝΤΑΙ...: Ιουλίου 2011\nΑναρτήθηκε από Larry Cool στις 12:54 π.μ. Δεν υπάρχουν σχόλια: Σύνδεσμοι σε αυτήν την ανάρτηση\nΑναρτήθηκε από Larry Cool στις 3:04 π.μ. Δεν υπάρχουν σχόλια: Σύνδεσμοι σε αυτήν την ανάρτηση\nΑναρτήθηκε από Larry Cool στις 2:26 π.μ. Δεν υπάρχουν σχόλια: Σύνδεσμοι σε αυτήν την ανάρτηση\nΑναρτήθηκε από Larry Cool στις 11:24 μ.μ. Δεν υπάρχουν σχόλια: Σύνδεσμοι σε αυτήν την ανάρτηση


Καιρός: Αύριο και πάλι βροχές και καταιγίδες - Voice News\n«Μανιασμένος» θα είναι ο καιρός και αύριο Κυριακή (13.06.2021), καθώς θα σημειωθούν βροχές και μεμονωμένες καταιγίδες τις μεσημβρινές και απογευματινές ώρες στα ηπειρωτικά.\nΤα καιρικά φαινόμενα αναμένεται να επηρεάσουν κυρίως την Πελοπόννησο και την Στερεά Ελλάδα, καθώς και στην Κρήτη. Τις βραδινές ώρες τα φαινόμενα θα συνεχιστούν στη Μακεδονία και τη Θράκη και τη νύχτα θα επηρεάσουν τη Θεσσαλία και τα νησιά του βορείου και ανατολικού Αιγαίου. Στην υπόλοιπη χώρα ηλιοφάνεια με λίγες νεφώσεις.\nΠηγή: newsit.gr, ΕΜΥ\nΠροηγούμενο ΗΠΑ: 16χρονη φόνισσα σκότωσε με τον φίλο της τον πατέρα της-Σε βίντεο γελάει σαδιστικά με τον θάνατο του\nΕπόμενο Roland Garros: Απέκλεισε τη Σάκκαρη και νίκησε Κρεϊτσίκοβα!


Ανακοίνωση από Ολυμπιακό για τα εισιτήρια | Pagenews.gr\nΑνακοίνωση από Ολυμπιακό για τα εισιτήρια\nΗ νέα ανακοίνωση του Ολυμπιακού για τα ματς που έρχονται.\nPagenews Team 21 Δεκεμβρίου 2017, 18:29\nH Διεύθυνση Εισιτηρίων της Κ.Α.Ε. ΟΛΥΜΠΙΑΚΟΣ ανακοινώνει ότι για τους αγώνες με ΠΑΝΙΩΝΙΟ ΒΙΚΟΣ COLA (31/12/2017, με ώρα έναρξης 14:00) και με την AX ARMANI EXCHANGE OLYMPIA MILAN (05/01/2018, με ώρα έναρξης 21:00) η διάθεση των εισιτηρίων θα πραγματοποιηθεί ως εξής:\nΠΑΝΙΩΝΙΟΣ ΒΙΚΟΣ COLA (31/12/2017, 14:00) ΚΑΙ AX ARMANI EXCHANGE OLYMPIA MILAN (05/01/2018, 21:00)\n• Μέσω του ΙΝΤΕΡΝΕΤ (www.olympiacosbc.gr), από την Παρασκευή 22/01/2017 και ώρα 10:00\n• Μέσω του τηλεφωνικού κέντρου στο τηλέφωνο 210 8938007 από την Παρασκευή 22/01/2017 και ώρα 10:00\n• και τέλος από τα καταστήματα ΓΕΡΜΑΝΟΣ και ΟΤΕ από την Παρασκευή 22/01/2017 και ώρα 10:00 (ώρες λειτουργίας καταστημάτων).\n• Από τα εκδοτήρια του Σ.Ε.Φ. για τον αγώνα STOIXIMAN.GR Basket League με τον ΠΑΝΙΩΝΙΟ ΒΙΚΟΣ COLA, την ημέρα του αγώνα Κυριακή 31/12/2017 από τις 10:00 και μέχρι την ώρα έναρξης του αγώνα. Για τον αγώνα με την AX ARMANI EXCHANGE OLYMPIA MILAN από την Τετάρτη 03/01/2018 και ώρες 10:00 – 18:00, Πέμπτη 04/01/2018 από τις 10:00 – 18:00 και την ημέρα του αγώνα Παρασκευή 05/01/2017 από τις 10:00 και μέχρι την ώρα έναρξης του αγώνα.\nΟι τιμές των εισιτηρίων για τον αγώνα STOIXIMAN.GR Basket League με τον ΠΑΝΙΩΝΙΟ ΒΙΚΟΣ COLA είναι 5, 10, 15, 40€ και 50€. Οι τιμές των εισιτηρίων για τον αγώνα με την AX ARMANI EXCHANGE OLYMPIA MILAN είναι 10, 15, 20, 25, 30, 100 και 120 €. Για εισιτήρια ακριβότερων κατηγοριών και VIP, παρακαλούμε απευθυνθείτε και στα γραφεία της Κ.Α.Ε. ΟΛΥΜΠΙΑΚΟΣ και στο τηλέφωνο 210 4527600\n• H Κ.Α.Ε. ΟΛΥΜΠΙΑΚΟΣ ενημερώνει τους φιλάθλους ότι για τον αγώνα STOIXIMAN.GR Basket League με τον ΠΑΝΙΩΝΙΟ ΒΙΚΟΣ COLA ΔΕΝ ΑΠΑΙΤΕΙΤΑΙ Η «ΚΑΡΤΑ ΦΙΛΑΘΛΟΥ ΟΛΥΜΠΙΑΚΟΥ».\n• Η Κ.Α.Ε. ΟΛΥΜΠΙΑΚΟΣ ενημερώνει τους φιλάθλους ότι για να προμηθευτούν εισιτήριο για τον αγώνα της ομάδας μας με την ΑΧ ARMANI EXCHANGE OLYMPIA MILAN απαιτείται «ΚΑΡΤΑ ΦΙΛΑΘΛΟΥ ΟΛΥΜΠΙΑΚΟΥ». Αυτή θα προμηθεύεται καταβάλλοντας 10€ ετησίως, ποσό που θα πηγαίνει εξολοκλήρου στο ταμείο του ΕΡΑΣΙΤΕΧΝΗ.\nΠΟΛΙΤΙΚΗ ΑΜΕΑ για τους αγώνες με ΠΑΝΙΩΝΙΟ ΒΙΚΟΣ COLA και με την AX ARMANI EXCHANGE OLYMPIA MILAN\nΗ Κ.Α.Ε. ΟΛΥΜΠΙΑΚΟΣ για τον αγώνα STOIXIMAN.GR Basket League με τον ΠΑΝΙΩΝΙΟ ΒΙΚΟΣ COLA της 31/12/2017 καθώς επίσης για τον αγώνα με την AX ARMANI EXCHANGE MILAN της 05/01/2018 ενημερώνει τους φιλάθλους με κινητικά προβλήματα τα ακόλουθα:\nΓια τον αγώνα STOIXIMAN.GR Basket League με τον ΠΑΝΙΩΝΙΟ ΒΙΚΟΣ COLA, καλεί τους φίλαθλους να επικοινωνήσουν με την Κ.Α.Ε. ΟΛΥΜΠΙΑΚΟΣ μέχρι την Παρασκευή 29/12/2017 και ώρα 18:00 ώστε να παραλάβουν από τη θύρα 8 το DAY PASS. Όσοι δεν επικοινωνήσουν έγκαιρα, δεν θα έχουν δικαίωμα εισόδου στο γήπεδο.\nΓια τον αγώνα με την AX ARMANI EXCHANGE MILAN καλεί τους φιλάθλους να επικοινωνήσουν με την Κ.Α.Ε. ΟΛΥΜΠΙΑΚΟΣ μέχρι και την Πέμπτη 04/01/2017 και ώρα 18:00, ώστε να παραλάβουν από την θύρα 8 το DAY PASS.\n• Η είσοδος των συγκεκριμένων ατόμων θα γίνει μόνο από τη θύρα 8», αναφέρει η ανακοίνωση της ΚΑΕ Ολυμπιακός.


ΑΣΤΕΡΑΚΙ.....: Ο ΑΘΛΗΤΗΣ,Ο ΜΙΖΕΡΟΣ ΚΙ Ο ΚΑΒΑΦΗΣ\nΟ αθλητής, ο μαχητής, ο καλλιτέχνης έχουν ανάγκη το κοινό, κάποιους που να ταυτίζονται και να καρδιοχτυπούν μαζί του, που να αισθάνονται ότι για εκείνους αγωνίζ...εται και ότι εκείνους εκπροσωπεί. Για ένα "μ' έκανες υπερήφανο" ζούμε όλοι. Όσοι αφαιρούν από την ατομική επιτυχία τον συλλογικό της χαρακτήρα, κάνουν την επιτυχία ασήμαντη, ανάλατο έδεσμα για αγοραφοβικούς. Παγκόσμια ρεκόρ οι κορυφαίοι σπάζουν και στην προπόνηση. Αλλά επειδή δεν υπάρχει κάποιος για να τους καμαρώσει, ούτε οι ίδιοι δεν διανοούνται να πανηγύρισουν για δαύτα.\nΤο να μη χαίρεσαι πρωτίστως με τη χαρά του φίλου σου, του αδελφού, του ομοεθνούς σου, ακριβώς επειδή έχεις τέτοια σχέση μαζί τους, δεν είναι ανωτερότητα και φίλαθλο πνεύμα. Είναι μιζέρια άξια του μαγκούφη, συναισθηματική ακαμψία και κακομοιριά.\nΗ τέραστια σημασία του αθλητισμού στον σύγχρονο κόσμο είναι παιδαγωγική: δίχως την παρουσία του πλήθους, νίκη, επιτυχία, αριστεία δεν υπάρχει. Τον ολυμπιονίκη τον κάνει το σκίρτημα της σημαίας στον ιστό, το παιάνισμα του ύμνου, το δάκρυ της κερκίδας. Ειδάλλως, συλλέκτες μεταλλίων στο σπίτι μας μπορούμε να 'μαστε όλοι.\nΕμπρός στη μέθη του αθλητισμού που συγκινεί και ταράζει τα πλήθη, ο ατομικιστής συγχύζεται και τα χάνει. Είναι η στιγμή της αθέλητης αυτογνωσίας.Όταν καταλαβαίνει ότι τά ατομικά του τρόπαια είναι αυνανισμός.\nΟ ορισμός του "μη οπαδού": αυτός πού ντρέπεται να δείξει την χαρά του.\nΕίκοσι τόσα χρόνια στους υγρούς στίβους, συμμετοχή σε πέντε απανωτές ολυμπιάδες, μια οδυνηρή τέταρτη θέση στο Λονδίνο όλη κι όλη και η ηλικία να βαραίνει κάθε μέρα και περισσότερο... Στα μάτια μου, ο επικός αγώνας του Γιαννιώτη δυο πράγματα επιβεβαιώνει. Το πρώτο, ότι η νίκη, η λύσσα για την αριστεία, την επιτυχία, τη διάκριση, το μετάλλιο είναι το παν. Όλα τ' άλλα, τα "σημασία έχει η συμμετοχή", τα "ήμουν κι εγώ παρών", τα "μετράει πάνω απ' όλα η προσπάθεια" και τα τοιαύτα, ...όταν δεν είναι παρηγοριά στον άρρωστο, γι' αυτόν που τα παίρνει στα σοβαρά δείχνουν τον άνθρωπο τον αφιλόδοξο, τον συμβιβασμένο με την μετριότητα. Ο Γιαννιώτης δεν χρύσωσε το χάπι της ήττας, την εξέλαβε ως αυτό που είναι, ως αποτυχία, γι' αυτό και ανέβηκε σήμερα στο βάθρο.\nΤο δεύτερο μοιάζει παράταιρο, όμως δεν είναι. Τα πάντα συνέχονται στη ζωή και το καθένα σχολιάζει το άλλο. Πρόκειται για εκείνη την παλιά παρατήρηση του Διονύση Καψάλη για την "Ιθάκη" του Καβάφη: «το χειρότερο διάσημο ποίημα της γραμματείας μας», την έχει αποκαλέσει. Πρέπει να έχει ζήσει κανείς τον αγώνα ανθρώπων όπως ο Κερκυραίος ολυμπιονίκης για να καταλάβει πόσο κούφια λόγια είναι αυτά τα «Να εύχεσαι νάναι μακρύς ο δρόμος», και τα «μη βιάζεις το ταξίδι διόλου». Όποιος δεν επείγεται να φτάσει, όποιος δεν αγωνίζεται να συντομεύσει τον δρόμο του, όποιος δεν βιώνει την καθυστέρηση ως καταστροφή, είτε Οδυσσέας λέγεται είτε Γιαννιώτης, στο τέρμα δεν φτάνει ποτέ.


December 2014 - Aggouria.net\nVideo: Πως βάζει βενζίνη μια ξανθιά!\nΈχουμε ακούσει πάρα πολλά ανέκδοτα που περιέχουν μέσα και μια ξανθιά, η οποία πάντα κάνει χαζομάρες. Όλα όμως όπως φαίνεται είναι βγαλμένα…\nΔιατροφή - ΓυμναστικήΥγεία\nΝιώθεις πόνο στην μέση καθ’ όλη τη διάρκεια της ημέρας και δεν ξέρεις τι να κάνεις για να τον σταματήσεις; Δες εδώ 10 αποτελεσματικούς…\nΚαλή χρονιά να έχουμε με πολλές επιτυχίες! Σήμερα έχουμε προγνωστικά στοιχήματος για Αγγλικούς αγώνες. Πάμε λοιπόν να δούμε τις προβλέψεις για το Πάμε στοίχημα,…\nαπό Maria Pap. 30/12/2014\nΓυμνάζεσαι αλλά δεν βλέπεις κάποιο εμφανές αποτέλεσμα στους κάτω κοιλιακούς σου; Δες εδώ 4 αποτελεσματικούς τρόπους για να φαίνονται καλοσχηματισμένοι! Όπως αναφέρει…\nΠως θα ένιωθες αν έβλεπες τη μεγάλη σου συλλογή από αυτοκίνητα να τυλίγεται στις φλόγες; Και αν η αξία τους ήταν μερικά…\nΤρίτη 30-12-14, έφτασε και η τελευταία ημέρα για τα προγνωστικά στοιχήματος του Πάμε στοίχημα αυτής της χρονιάς! Ας δούμε λοιπόν και τις…\nΚατά καιρούς βλέπουμε στην τηλεόραση πολλά εντυπωσιακά ακριβά κτίρια, τα οποία καταλαβαίνουμε ότι πρέπει να κοστίζουν μια περιουσία. Ποια είναι όμως τα πιο…


Οι πολεμικές συγκρούσεις αυξάνονται παρά τη μείωση στις στρατιωτικες δαπάνες | Κόσμος | Η ΚΑΘΗΜΕΡΙΝΗ\nΟι πολεμικές συγκρούσεις αυξάνονται παρά τη μείωση στις στρατιωτικες δαπάνες\nΟ κόσμος δεν έγινε πιο ειρηνικός τον περασμένο χρόνο. Τουλάχιστον αυτό φαίνεται, εάν δει κανείς τα νέα στοιχεία του Παγκόσμιου Δείκτη Ειρήνης (Global Peace Index).\nΤον δείκτη αυτό παρουσίασε σήμερα στο Λονδίνο για δωδέκατη φορά το Ινστιτούτο για την Οικονομία και την Ειρήνη.\nΣύμφωνα λοιπόν με την έκθεση, η ειρήνη διαταράχθηκε σε 92 χώρες και μόνο σε 71 χώρες η κατάσταση βελτιώθηκε, δηλώνει ο Στιβ Κιλελέα σε συνέντευξή του προς την DW.\nΟι αρνητικές τάσεις συνεχίστηκαν για τέταρτη χρονιά. Σύμφωνα με τον θεμελιωτή του Παγκόσμιου Δείκτη Ειρήνης τα τελευταία δέκα χρόνια η ειρήνη έχει υποστεί σοβαρά πλήγματα και οι περισσότερες εστίες εντοπίζονται στη Μέση ανατολή και τη βόρεια Αφρική.\nΣτην τελευταία θέση αυτή τη στιγμή ανάμεσα στα 163 κράτη βρίσκεται η Συρία, ενώ στις τελευταίες θέσεις της κατάταξης βρίσκονται ακόμη το Αφγανιστάν, το νότιο Σουδάν, το Ιράκ και η Σομαλία.\nΟι πέντε πιο ειρηνικές χώρες στον κόσμο βρίσκονται εκτός από την Νέα Ζηλανδία, στην Ευρώπη και είναι η Ισλανδία, η Αυστρία, η Πορτογαλία και η Δανία. Η Γερμανία βρίσκεται αμετάβλητα στη 17η θέση.\nΑμετάβλητη και η Ελλάδα στην 79η θέση, ενώ καλύτερη είναι η θέση της Κύπρου στο νούμερο 62, η οποία βελτίωσε τη θέση της κατά 3 θέσεις. Η Τουρκία βρίσκεται στη θέση 149 πέφτοντας κατά μια μονάδα στην κατάταξη.\nΠαράλληλα πάντως τα τελευταία δέκα χρόνια αυξήθηκε και η ένταση των συγκρούσεων. Ο αριθμός των θυμάτων στα πεδία των μαχών αυξήθηκε κατά 246%, καθώς και ο αριθμός των θυμάτων από την τρομοκρατία που αυξήθηκε κατά 203%.\nΓια πρώτη φορά φέτος στην έκθεση υπάρχει ειδική κατηγορία για τις θετικές συνέπειες της ειρήνης. Εξετάζονται όχι μόνο οι περιοχές που δεν υπάρχουν συγκρούσεις, αλλά οι δομές και οι θεσμοί που συμβάλλουν στην ειρήνη. Και επειδή έχουμε συνηθίσει να τα αποτιμούμε όλα σε χρήμα:


Καταφυγή: 21/11/2014, Η τραγωδία του θρησκευτικού φανατισμού, Ιγνατίου Μητροπολίτη Δημητριάδος\n21/11/2014, Η τραγωδία του θρησκευτικού φανατισμού, Ιγνατίου Μητροπολίτη Δημητριάδος\nΗ Τραγωδία του Θρησκευτικού φανατισμού\nΟ θρησκευτικός φανατισμός δεν αποτελεί φαινόμενο μόνον των ημερών μας. Δυστυχώς, είναι άφθονο το αίμα που χύθηκε στο πέρασμα των αιώνων, στο όνομα ενός Θεού. Πολλοί μάλιστα, σοκαρισμένοι από τις εικόνες με αποτρόπαιες πράξεις που συμβαίνουν στη Μέση Ανατολή, φθάνουν στο σημείο να καταλογίσουν συλλήβδην στο φαινόμενο "θρησκεία" όλο το μίσος και την κτηνωδία, που γνώρισε η ανθρώπινη ιστορία. Πιστεύουν, μάλιστα, πως , αν στη θέση της επικρατήσει ο ορθολογισμός και η αποϊεροποίηση των πάντων, η ανθρωπότητα θα οδηγηθεί σε δρόμους ειρήνης και ανοχής.\nΟι ίδιοι, όμως, αυτοί άνθρωποι ξεχνούν πως μία αποϊεροποιημένη κοινωνία, όπως έχει διαμορφωθεί στη Δύση, αλλά και όπως την απεργάζονται στην πατρίδα μας δυνάμεις, που "ευαγγελίζονται" μία κοινωνία χωρίς Θεό, χωρίς ηθικούς φραγμούς στο όνομα, μάλιστα της... "προόδου", φαίνεται να έχει αποτύχει παταγωδώς. Διαπιστώνουμε πως, με την ασυδοσία και τον χλευασμό προς κάθε ιερό στοιχείο της ανθρώπινης ζωής, πυροδοτούνται ακραίες θρησκευτικές και φονταμενταλιστικές αντιδράσεις. Άλλωστε, η εξάπλωση του ακραίου ισλαμισμού στη Δύση επιβεβαιώνει πως το φανατικό Ισλάμ ήρθε να αναπληρώσει, με τρόπο βίαιο και ακραίο, το κενό κοινωνικής συνοχής και νοήματος ζωής, που αποτελεί, πλέον, αναμφισβήτητη πραγματικότητα στην Δυτική Ευρώπη και την Βόρεια Αμερική. Βιώνουμε την εκκωφαντική κατεδάφιση του σχεδίου της Δύσης να επιβάλει ένα παγκόσμιο αποϊεροποιημένο και καταναλωτικό μοντέλο ζωής, το οποίο, τεράστιες ομάδες του παγκόσμιου πληθυσμού, όχι απλώς το απέρριψαν, αλλά το δαιμονοποίησαν και μάλιστα του κήρυξαν ιερό πόλεμο.\nΗ αντίδραση αυτή, αλλά και οι θρησκευτικές σέκτες, που ξεφυτρώνουν στις δυτικές κοινωνίες σαν μανιτάρια, αποδεικνύουν πως ο άνθρωπος αρνείται να διαχειριστεί μία ζωή, χωρίς την προοπτική της αιωνιότητας. Διότι, αυτή ακριβώς είναι η γενεσιουργός αιτία των θρησκειών: Η ανάγκη να βρεθεί ένα νόημα ζωής έξω από την φθορά του χρόνου και να απαντηθεί η τραγωδία του θανάτου. Γι'αυτό και η ουσία της κάθε θρησκείας είναι ο στοχασμός, η διαλεκτική, η προσωπική εμπειρία της συνάντησης με το Θείο και η χαλιναγώγηση της ανθρώπινης επιθετικότητας, μέσα από κοινούς κώδικες ηθικής και αξιών.\nΕμείς οι Ορθόδοξοι, και μάλιστα οι Έλληνες, έχουμε υποστεί την τραγικότητα του φανατικού Ισλάμ στην ιστορική εμπειρία μας, έχουμε, όμως κτίσει, στον εικοστό αιώνα ένα πλαίσιο αγαθής συνύπαρξης στη Θράκη, από το οποίο η Χριστιανική Δύση μπορεί να διδαχθεί πολλά. Και το μεγαλύτερο δίδαγμα είναι πως οι μετριοπαθείς δυνάμεις, τόσο του Ισλάμ, όσο και των Χριστιανών, πρέπει να βρίσκονται σε συνεχή διάλογο. Για να βρεθεί όμως μία κοινή βάση ενός τέτοιου διαλόγου, επιβάλλεται η Δύση να αναζωογονήσει τις Χριστιανικές της καταβολές, προκειμένου να ανταποκριθεί στα υπαρξιακά ερωτήματα του σύγχρονου ανθρώπου και στην βαθιά ανάγκη, κυρίως των νέων ανθρώπων, για μια ζωή βασισμένη σε ηθικές και πνευματικές αξίες. Αν δεν το κάνει, θα αφήσει ανοιχτό το πεδίο σε ακραίες ισλαμικές απαντήσεις, που θα τις δει να επικρατούν με γεωμετρική πρόοδο εντός των τειχών των Ευρωπαϊκών μεγαλουπόλεων.\nΣυγχρόνως, ο επαναπροσδιορισμός της Χριστιανικής ταυτότητας της Δύσης θα αναζωογονήσει και τις Χριστιανικές αξίες, που διαπότισαν τον Ευρωπαϊκό πολιτισμό, όπως ο σεβασμός του ανθρωπίνου προσώπου, η δημοκρατικότητα και η ανοχή. Η αντιμετώπιση του ισλαμικού φανατισμού, μέσω της προβολής ενός διαφορετικού κοινωνικού μοντέλου, στηριγμένου σε αυτές ακριβώς τις αξίες, θα αποδειχθεί πολύ πιο αποτελεσματική από τον στείρο αποτροπιασμό και τις στρατιωτικές παρεμβάσεις.\nΠρος το παρόν, την εφησυχασμένη και μάλλον απροετοίμαστη Δύση καλούν σε αφύπνιση οι αρχέγονοι Χριστιανικοί πληθυσμοί της Μέσης Ανατολής, όχι μόνον με διαβήματα αλλά και με μαρτύριο ανάλογο των Ρωμαϊκών χρόνων. Και όπως τότε, έτσι και τώρα, αίμα Χριστιανικό, αίμα Αγίων και Μαρτύρων, αφανών για τα ΜΜΕ, θα θεμελιώσει έναν καλύτερο κόσμο, που τελικά θα επικρατήσει. Το ερώτημα είναι τι ευθύνη αναλαμβάνουμε εμείς και ποιά είναι η δική μας συμβολή σ΄αυτήν την προοπτική.\nΠηγή: Ιγνάτιος Μητροπολίτης Δημητριάδος, www.imd.gr\nΕτικέτες Θρησκείες, Ιστορία, Κοινωνία, posts


H oμάδα Tettix καλεί νέους χορωδούς για ένα νέο, δυναμικό ξεκίνημα!\nΚάλεσμα για νέους χορωδούς για ένα νέο, δυναμικό ξεκίνημα στην χορωδία Τέττιξ\nΗ φετινή χρονιά ξεκινά δυναμικά για τη χορωδία μας με μια σπουδαία συνεργασία με το Εθνικό Θέατρο για τις παραστάσεις της τραγωδίας Ικέτιδες του Ευριπίδη, σε σκηνοθεσία Στάθη Λιβαθινού.\nΑυτή η σπουδαία καλλιτεχνική συνεργασία δίνει την αφορμή φέτος για να ξεκινήσουν οι πρόβες της ομάδας από τη Δευτέρα 26 Αυγούστου. Έτσι, καταληκτική ημερομηνία για δηλώσεις συμμετοχής και εγγραφή στην ομάδα είναι η Παρασκευή 23 Αυγούστου 2019.\nΔεκτά γίνονται παιδιά ηλικίας από 8 έως 16 ετών (από την Δ’ Δημοτικού έως και την Α΄ Λυκείου) που αγαπούν να τραγουδούν. Δεν απαιτείται ακρόαση ή προηγούμενες γνώσεις μουσικής.\nΤο ρεπερτόριο αφορά παιδικές φωνές ενώ εργαζόμαστε στα βασικά στοιχεία της πολυφωνίας. Η κίνηση, με στόχο την ενδυνάμωση και κινητοποίηση των φωνητικών ικανοτήτων και του performing, αποτελεί αναπόσπαστο μέρος της εκπαίδευσης μέσα στην ομάδα Tettix. Αναπτύσσουμε τη δημιουργικότητά μας. συμβάλουμε στην ευρύτερη εκπαίδευση μέσα από το τραγούδι, βιώνουμε την έννοια της μουσικής κοινότητας.\nΗ χορωδία Τέττιξ εργάζεται κάθε Παρασκευή 19:00 - 21:00.\nΛόγω των καλλιτεχνικών αναγκών για τη συμμετοχή της ομάδας στις παραστάσεις του Εθνικού Θεάτρου στο Βεάκειο, το Ηρώδειο, το Θέατρο Δεξαμενής στο Κορωπί και το Παλαιό Ελαιουργείο στην Ελευσίνα, έχουν ήδη προγραμματιστεί εντατικές πρόβες από τη Δευτέρα 28 Αυγούστου το πρωί μέχρι και τα τέλη του μήνα.\nΣυνδρομή: 35€ / μήνα\n20€ / μήνα για τους σπουδαστές του Ωδείου Ριζοπούλου\nΗ χορωδία Tettix δημιουργήθηκε και καθοδηγείται από την Τέτη Αϊβατζίδου\nΣτο πιάνο Τεό Φοινίδης\nΜεγάλη γιορτή στην αρχαία Ελλάδα προς τιμήν του Διόνυσου, του θεού της φύσης και του κρασιού, στην αρχή της άνοιξης, Όπως δηλώνει και το όνομά τους, τα Ανθεστήρια γιορτάζονταν με τραγούδια και κατανάλωση κρασιού, όταν δειλά δειλά ξεπροβάλλουν από τη γη τα πρώτα άνθη, δηλαδή το ξύπνημα της φύσης.\nΤα Ανθεστήρια ήταν και γιορτή των παιδιών. Τα παιδιά πάνω από τριών ετών, στεφανώνονταν με λουλούδια και τους χάριζαν μικρά αγγεία στο σχήμα των χοών ή «πλάσματα πηλού», δηλαδή πήλινα αμαξάκια, κούκλες κ.λ.π. Τα κορίτσια διασκέδαζαν πάνω σε κούνιες που ήταν κρεμασμένες σε δέντρα, στεφανωμένα κι αυτά με άνθη και τραγουδούσαν ερωτικά τραγουδάκια.\nΤα παραδοσιακά τραγούδια της αιώρας, που απαντώνται σε πολλές περιοχές της Ελλάδας και με διάφορες παραλλαγές, έχουν τις ρίζες τους σε αρχαία τραγούδια, παρόμοιου ερωτικού χαρακτήρα.\nRead more: Ανθεστήρια\nVladimir Horowitz, ο τελευταίος ρομαντικός\nΤο ντοκιμαντέρ που γυρίστηκε στο αρχοντικό του Vladimir Horowitz στο Upper East Side της Νέας Υόρκης. Ο ίδιος παρουσιάζει αγαπημένα πιανιστικά κομμάτια από το ρεπερτόριό του και ρίχνει φως στην σκέψεις και απόψεις για τη μουσική του. Δείτε στο κανάλι μας στο you tube το trailer του φιλμ.\nΚατά τη διάρκεια της ταινίας ο Horowitz συχνά αστειεύεται και μιλά για τους αγαπημένους του συνθέτες: το φίλο του Σεργκέι Ραχμάνινοφ, το Frederic Chopin και το μυστηριώδες σύγχρονο συνθέτη Αλεξάντερ Σκριάμπιν. Η σύζυγος του Horowitz, Wanda, συμβάλλει επίσης στις συζητήσεις, παρουσιάζει φωτογραφικά άλμπουμ και αναπολεί το παρελθόν τους. Δείτε όλο το film εδώ.\nπερισσότερα... Vladimir Horowitz, ο τελευταίος ρομαντικός\nΠώς μελετούμε αποτελεσματικά | TED-ed\nΓια να μάθουμε οποιαδήποτε φυσική ικανότητα χρειάζεται εξάσκηση. Και τι είναι εξάσκηση; η επανάληψη μιας ενέργειας για να γίνουμε καλύτεροι! Με την εξάσκηση κάνουμε την ενέργεια αυτή ευκολότερα, ποιο γρήγορα και με αυτοπεποίθηση. Στο βίντεο του TED-ed εξηγείτε πώς η μελέτη επηρεάζει τις εσωτερικές λειτουργίες του εγκεφάλου μας.\nRead more: Πώς μελετούμε αποτελεσματικά | TED-ed\nΕίπαν για τον Μικρό μας Πρίγκηπα:\nΗ όπερα «Ο Μικρός Πρίγκηπας» δημιουργήθηκε από το μηδέν. Σπουδαστές μουσικής, σε διάφορα επίπεδα σπουδών, χωρίς να διακρίνονται σε ταλαντούχους ή μη και χωρίς να περάσουν από ακρόαση,\nΠερισσότερα... Είπαν για τον Μικρό μας Πρίγκηπα:\nΠώς διαβάζονται οι νότες; Πολύ εύκολα! Ted-ed\nΓια ποιό λόγο αγαπάμε την επανάληψη στη μουσική;


Ο ΣΦΕΑ του "Αγ. Στυλιανού" τρέχει μαζί μας στον 7ο νυχτερινό Ημιμαραθώνιο —\nΟ ΣΦΕΑ του "Αγ. Στυλιανού" τρέχει μαζί μας στον 7ο νυχτερινό Ημιμαραθώνιο\nSeptember 06, 2018 / Elena Palagka\nΟ ΣΥΛΛΟΓΟΣ ΕΘΕΛΟΝΤΩΝ ΚΑΙ ΑΝΑΔΟΧΩΝ ΤΟΥ ΑΓΙΟΥ ΣΤΥΛΙΑΝΟΥ ενισχύει τον οργανισμό ΝΙΝΑ SERVICE DOGS και εμείς με την σειρά μας σε προσεχείς εκδηλώσεις θα βρισκόμαστε κοντά του.\nΜια αγκαλιά για όλους, τρέχουμε για τον ίδιο σκοπό, για τα παιδιά μας!!! Ευχαριστούμε θερμά τον σύλλογο φίλων εθελοντών και αναδόχων οικογενειών του Άγιου Στυλιανού!\nΤο 2001, ιδρύεται ο σύλλογος με τίτλο ΣΥΛΛΟΓΟΣ ΦΙΛΩΝ ΕΘΕΛΟΝΤΩΝ ΚΑΙ ΑΝΑΔΟΧΩΝ ΟΙΚΟΓΕΝΕΙΩΝ ΤΟΥ ΒΡΕΦΟΚΟΜΕΙΟΥ «ΑΓΙΟΣ ΣΤΥΛΙΑΝΟΣ» με διακριτικό τίτλο «Σ.Φ.Ε. ΑΓΙΟΣ ΣΤΥΛΙΑΝΟΣ» με έδρα το Δήμο Θεσσαλονίκης (28ης Οκτωβρίου 98).\nΟ σύλλογος λειτουργεί οργανωμένα με μηνιαίες συγκεντρώσεις κάθε πρώτη Δευτέρα του μήνα. Τα παιδιά συνοδεύονται σε περίπτωση νοσηλείας ή φυσικοθεραπείας, αλλά και σε εξόδους για περίπατο με σκοπό την κοινωνικοποίηση τους.\nΣημαντικό έργο προσφέρουν οι εθελοντές μας, οι οποίοι είναι πάντα πρόθυμοι να βοηθήσουν ανιδιοτελώς κάθε προσπάθεια που κάνει ο σύλλογός μας προσφέροντας άπλετη αγάπη, ζεστή αγκαλιά, πληθώρα συναισθημάτων, χρόνο και χρήματα.\nΟι εθελοντές μέσα στο ίδρυμα με αγκαλιές, παραμύθια, παιχνίδια και τραγούδια προσφέρουν ψυχοκινητικά ερεθίσματα που είναι απαραίτητα για την ισορροπημένη ανάπτυξη και τη συναισθηματική ασφάλεια των παιδιών. Τελικός σκοπός είναι η μείωση των συμπτωμάτων του ιδρυματισμού.\nSeptember 06, 2018 / Elena Palagka/ Comment\nΠαρόντες στις δράσεις του ...\nMε την στήριξη του Higgs το "ΤΙΜΑ" ...


Ρωμανός στο «Ραντάρ»: «Κάνουμε ό,τι μπορούμε για να διατηρηθούν οι θέσεις εργασίας»\nΔημοσίευση 1 Μαΐου 2020, 10:00 / Ανανεώθηκε 1 Μαΐου 2020, 10:38\nΑνήμερα τις Πρωτομαγιάς και ο υπεύθυνος επικοινωνίας της ΝΔ αναφέρθηκε στην αξία της και στο γεγονός ότι η κυβέρνηση κάνει, σε αυτήν την περίοδο της κρίση, ότι είναι δυνατόν για να διατηρήσει τις θέσεις εργασίας.\nΣτην αξία της Πρωτομαγιάς και στο εργατικό κίνημα αναφέρθηκε ο Νίκος Ρωμανός, ο οποίος τόνισε ότι η κυβέρνηση, εν μέσω πανδημίας και οικονομικής κρίσης που έπεται, κάνει ότι μπορεί για να διατηρήσει τις θέσεις εργασίας.\n«Είναι πολύ σημαντική η Πρωτομαγιά όχι μόνο ουσιαστικά αλλά και συμβολικά και πολύ περισσότερο σε μια εποχή σαν αυτή που διανύουμε, που νομίζω ότι όλοι συνειδητοποιούν την αξία της εργασίας, την αξία το να διατηρηθούν αυτές οι θέσεις εργασίας και σε αυτό το πλαίσιο κάνουμε ότι μπορούμε και αφετέρου, ένα σχόλιο για τους συμβολικούς εορτασμούς, θεωρώ ότι είναι ελάχιστη ένδειξη σεβασμού στο εργατικό κίνημα, να μην προχωρήσει κανείς σε τέτοιες κινήσεις, από τη στιγμή που το συμφέρον του κόσμου της εργασίας είναι πρώτα από όλα να βγούμε το συντομότερο από αυτήν την υγειονομική κρίση και τις οικονομικές συνέπειές της. Αν κάποιος πάει να θέσει εν αμφιβόλω, ή να υπονομεύσει όλη αυτήν την προσπάθεια που έχει γίνει, θα καθυστερήσει αυτή η έξοδος», τόνισε ο κ. Ρωμανός στον Alpha 98,9 και το «Ραντάρ», με τους Τάκη Χατζή και Δήμο Βερύκιο και συνέχισε:\n«Εμείς δεν βάζουμε ταμπέλες, δεν έχουμε να κάνουμε με μικροπολιτική και διαφορές έχουμε να κάνουμε με στοιχήματα του κόσμου εργασίας, που αν θέλετε και ωφελιμιστικά να το δούμε και μικροπολιτικά, ο πρώτος που θα έχει συμφέρον να μην πληγούν τα δικαιώματα είναι η κυβέρνηση που κυβερνά αυτή τη στιγμή και που διαχειρίζεται όλη αυτήν την κρίση».\nΓια την κριτική που δέχεται η ΝΔ: «Υιοθετούμε προτάσεις που έρχονται από την κριτική. Είναι βασική προϋπόθεση ειδικά σε μια τέτοια πρωτόγνωρη κρίση. Ο πρωθυπουργός χθες απάντησε και η ομιλία του σε αυτό που λέτε. Χθες άκουσα την κ. Γεννηματά να λέει συγκεκριμένες προτάσεις και άκουσα από βήματος Βουλής τον κ. Μητσοτάκη να λέει ότι είναι ενδιαφέρουσες και θα τις εξετάσουμε. Δεν υπάρχει καμία αμφιβολία για το πόσο ανοιχτοί είμαστε».\nΓια τον «μαύρο κόσμο» του διαδικτύου: «Οι σχέσεις της πολιτικής με τα ΜΜΕ είναι κάτι που συζητάμε στον δημόσιο διάλογο όσο διαρκεί η μεταπολίτευση. Όλοι όσοι εκτιθέμεθα δημόσια δεχόμαστε κριτική, άρα είναι παγκόσμιο φαινόμενο οι παθογένειες. Η ΝΔ δεν έχει πληρωμένα τρολς που ξέρετε πάρα πολύ καλά ότι υπήρχαν τα προηγούμενα χρόνια και πιθανό υπάρχουν και σήμερα από άλλες πλευρές. Νομίζω ότι δεν υπάρχει κόμμα, πολιτικός ή ο οποιοσδήποτε που να μην τον συμφέρει να εξυγιανθεί ο χώρος των social media».


Λας Βέγκας: 50 οι νεκροί! Πάνω από 200 οι τραυματίες! Η πρώτη φωτό του δράστη | e-family.gr | The Lifestyle Portal\nΑυξάνεται ο αριθμός των θυμάτων του ελεύθερου σκοπευτή που αιματοκύλισε το Λας Βέγκας – Γάζωσε πολίτες στη συναυλία για το κλείσιμο μουσικού φεστιβάλ country – 50 νεκροί και πάνω από 200 τραυματίες από τα πυρά του δράστη – Νεκρός ο 64χρονος λευκός δράστης Στίβεν Πάντοκ σύμφωνα με ανακοίνωση της αστυνομίας – Οι αρχές αναζητούν την ασιατικής καταγωγής σύντροφό του Marilou Danley\n«Βρίσκομαι στον 6ο όροφο. Αναφέρθηκαν πυροβολισμοί στον 29ο όροφο. Πυροβολήθηκε ο φρουρός στον 32ο όροφο», έγραψε ο χρήστης Stefantrix στο Twitter. Ο χρήστης Fitz έγραψε στο Twitter πως τον ενημέρωσε φίλος του που εργαζόταν στο event ότι έγινε την ώρα του σετ του Jason Aldean. «Έπεσαν δεκάδες πυροβολισμοί #MandalayBay #Route91 #activeshooter».\n«Είμαστε ασφαλείς. Πολλοί τραυματίες. Πυροβολισμοί από αυτόματα. Πιθανότατα πολλοί ύποπτοι», έγραψε ο Landon Jensen για τους πυροβολισμούς στο Λας Βέγκας.\ne-family.gr Λας Βέγκας τραυματίες!\t2017-10-02\nΗλικιωμένος ποδηλάτης πέθανε στην άσφαλτο\nΤι προβλέπεται για την περίθαλψη των ανασφάλιστων πολιτών\nThe life goddess: Μια ελληνίδα θεά στο Λονδίνο.\nΣυναγερμός για κατρακύλα στα έσοδα τον Ιούλιο\nΈκανε τατουάζ το όνομα του στο πρόσωπο της μόλις τον γνώρισε\n«Πρωτόκολλο συμφωνίας για διετή παράταση στην Ελλάδα»


TO «ΕΥΑΓΓΕΛΙΟ» ΙΟΥΔΑ. – Ιερός Ναός Αγίου Αχιλλίου\nTO «ΕΥΑΓΓΕΛΙΟ» ΙΟΥΔΑ.\nΤο ευαγγέλιο του Ιούδα είναι ένα από τα λεγόμενα «απόκρυφα χριστιανικά κείμενα». Έτσι ονομάζονται διάφορα ανώνυμα ή ψευδεπίγραφα χριστιανικά κείμενα, γραμμένα από τον 2οαιώνα και εξής, που δεν συμπεριλαμβάνονται στον «Κανόνα» της Κ. Διαθήκης αλλά αναγινώσκονται απλώς ή απορρίπτονται από τους εκκλησιαστικούς συγγραφείς των πρώτων αιώνων. Σχετίζονται όμως με την Κ.Δ. τόσο από πλευράς φιλολογικού είδους, όσο και από πλευράς περιεχομένου, διότι τα κείμενα αυτά αναφέρονται σε γεγονότα ή πρόσωπα που περιέχονται στην Κ.Δ. συνήθως τροποποιώντας τα ή βρίσκονται στην προέκταση αυτών. Με τον όρο «Απόκρυφα» δηλώνονται βιβλία αμφίβολης αξίας και προέλευσης και μάλιστα σε πολλές περιπτώσεις αιρετικά, πλην όμως δεν θεωρούνται όλα τα διασωθέντα απόκρυφα ως αιρετικά.\nΩς πρώτοι Γνωστικοί αναφέρονται ο Σίμων ο Μάγος και ο μαθητής του Μένανδρος τον 1οαιώνα μ.Χ. και αργότερα ο Βασιλείδης και ο Ισίδωρος, αρχές του 2ου αιώνα. Η πιο εξέχουσα μορφή όμως υπήρξε ο Ουαλεντίνος, ο οποίος υποστήριζε, ότι στην παιδική του ηλικία του αποκαλύφθηκε ο Λόγος. Κατόπιν ο Πτολεμαίος, ο Μάρκος, ο Θεόδοτος, ο Ηρακλέων κ.ά. Μέσα στον 2ο αιώνα άνθησε η ανώνυμη ή και ψευδώνυμη γνωστική γραμματεία των Ευαγγελίων, Πράξεων, Επιστολών και Αποκαλύψεων. Η παρακμή των γνωστικών συστημάτων πραγματοποιήθηκε τον 3ο αιώνα και παρέμειναν κατάλοιπα ως γνώση πλέον και όχι ως γνωστικά συστήματα.